JayJayThrowThrow/commonwealth-wiki-mix huggingface dataset:
ಚಾರಣ

ಚಾರಣವು ಒಂದು ಹವ್ಯಾಸವಾಗಿದ್ದು ಇದರಲ್ಲಿ ಬೆಟ್ಟ-ಗುಡ್ಡ ಹತ್ತುವುದು, ನದಿಪಾತ್ರಗಳಲ್ಲಿ ನಡೆಯುವುದು, ಕಾಡುಗಳಲ್ಲಿ ಸಂಚರಿಸುವುದು ಮತ್ತು ರಾತ್ರಿ ವೇಳೆಯಲ್ಲಿ ತಂಗುವುದು ಮುಂತಾದುವುಗಳನ್ನು ಒಳಗೊಂಡಿದೆ. ಪ್ರಕೃತಿಯ ಚೆಲುವನ್ನು ಸವಿಯಲು ಇದು ಒಂದು ಉತ್ತಮ ಅವಕಾಶ. ಚಾರಣವು ಧೈರ್ಯ, ಸಾಹಸ, ಆತ್ಮ ಸ್ಥೈರ್ಯ, ನಾಯಕತ್ವ, ಸಂಘ ಶಕ್ತಿ, ಸೂಕ್ತ ಯೋಜನೆ, ಮಾನಸಿಕ ಸ್ಥಿತಿ ಮುಂತಾದವುಗಳನ್ನು ಬೆಳೆಸುವಲ್ಲಿ ಮತ್ತು ಅವುಗಳನ್ನು ಓರೆಗಲ್ಲಿಗೆ ಹಚ್ಚುವ ಒಂದು ಉತ್ತಮ ಹವ್ಯಾಸ. ಚಾರಣದಿಂದ ಆರಂಭವಾಗುವ ಈ ಆರೋಗ್ಯಕರ ಚಟುವಟಿಕೆಯು, ಹೆಚ್ಚಿನ ಶ್ರಮದ ಕ್ರೀಡೆಯಾದ ಪರ್ವತಾರೋಹಣಕ್ಕೂ ನಾಂದಿ ಹಾಡುವ ಸಾಧ್ಯತೆ ಇದೆ. ಖ್ಯಾತ ಪರ್ವತಾರೋಹಿಗಳು ಚಾರಣದಿಂದಲೇ ತಮ್ಮ ಈ ಹವ್ಯಾಸವನ್ನು ಆರಂಭಿಸಿದ್ದು ಗೊತ್ತಾಗುತ್ತದೆ.
ತಯಾರಿ

ಯಾವುದೇ ಚಾರಣವನ್ನು ಪ್ರಾರಂಭಿಸುವ ಮೊದಲು ಆ ಸ್ಥಳದ ಬಗ್ಗೆ ಮೊದಲು ಮಾಹಿತಿ ಕಲೆ ಹಾಕಬೇಕಾಗುತ್ತದೆ. ನಂತರ ಚಾರಣದಲ್ಲಿ ಕ್ರಮಿಸಬೇಕಾದ ದೂರವನ್ನು ಅವಲಂಬಿಸಿ ಊಟ ಮತ್ತು ಮಲಗುವ ವ್ಯವಸ್ಥೆ ಬಗ್ಗೆ ಯೋಜಿಸಬೇಕಾಗುತ್ತದೆ. ಮುಖ್ಯವಾಗಿ ಚಾರಣದ ಹಾದಿಯಲ್ಲಿ ನೀರಿನ ಲಭ್ಯತೆಯನ್ನು ಮೊದಲೆ ತಿಳಿದುಕೊಳ್ಳಬೇಕು. ಚಾರಣದ ವೇಳೆಯಲ್ಲಿ ಚಾರಣಿಗರು ತಮಗೆ ಬೇಕಾದ ಆಹಾರ ಪದಾರ್ಥಗಳನ್ನು ಮತ್ತು ನೀರನ್ನು ತಮ್ಮ ಜೊತೆ ಕೊಂಡೊಯ್ಯಬೇಕು ಮತ್ತು ಮಲಗಲು ಬೇಕಾದ ಸರಂಜಾಮುಗಳನ್ನು ಕೂಡ ಕೊಂಡೊಯ್ಯಬೇಕು. ಚಾರಣದ ದಿನಗಳ ಸಂಖ್ಯೆ ಹೆಚ್ಚಾದಂತೆ ಹೊರಬೇಕಾದ ಸಾಮಾಗ್ರಿಗಳ ಸಂಖ್ಯೆಯೂ ಏರುತ್ತಾ ಹೋಗುತ್ತದೆ. ಆದ್ದರಿಂದ ಚಾರಣಿಗರು ಮೊದಲೆ ಹೇಳಿದ ಹಾಗೆ ಚಾರಣಕ್ಕೆ ಯೋಜನೆಗಳನ್ನು ಹಾಕಬೇಕು.

ಚಾರಣದ ಕೆಲವು ಸ್ಥಳಗಳಿಗೆ ದಾರಿ ಇರುತ್ತದೆ, ಹಾಗು ಕೆಲವು ಕಡೆ ಚಾರಣಿಗರು ಆ ಪ್ರದೇಶದ ನಕ್ಷೆ ಮತ್ತು ದಿಕ್ಸೂಚಿಗಳ ಸಹಾಯದಿಂದ ಗಮ್ಯವನ್ನು ತಲುಪಬೇಕಾಗುತ್ತದೆ. ಕೆಲವು ಚಾರಣಗಳಿಗೆ ಮಾರ್ಗದರ್ಶಿಗಳ ಸಹಾಯವೂ ಕೂಡ ಬೇಕಾಗುತ್ತದೆ.

ಹಮ್ಮಿಕೊಂಡ ಚಾರಣವು ರಾಷ್ಟ್ರೀಯ ಉದ್ಯಾನವನ, ಅಭಯಾರಣ್ಯ ಅಥವಾ ರಕ್ಷಿತ ಅರಣ್ಯಗಳ ಮೂಲಕ ಹಾದು ಹೋಗುವಂತಿದ್ದರೆ ಮೊದಲೆ ಅರಣ್ಯ ಇಲಾಖೆಯಿಂದ ಸೂಕ್ತ ವಿಧಿ ವಿಧಾನಗಳನ್ನು ಅನುಸರಿಸಿ ಅನುಮತಿ ಪಡೆಯುವುದು ಅನಿವಾರ್ಯ ಮತ್ತು ಚಾರಣದ ಮಾರ್ಗ ಎದುರಾಗಬಹುದಾದ ಅಪಾಯಗಳ ಕುರಿತು ಮೊದಲೆ ಮಾಹಿತಿ ಪಡೆಯುವುದು ಸೂಕ್ತ. ಹಾಗೆಯೆ ಕೆಲವು ಸ್ಥಳಗಳಿಗೆ ಚಾರಣ ಮಾಡುವಾಗ ಯಾವುದೇ ಅನುಮತಿ ಪಡೆಯುವುದು ಬೇಡವಾಗಿದ್ದರೆ, ಅಲ್ಲಿರುವ ಸ್ಥಳೀಯರ ಮಾರ್ಗದರ್ಶನ ಅಥವಾ ಮಾಹಿತಿ ಪಡೆದರೆ ಉತ್ತಮ.
ಚಾರಣದಿಂದ ಆರೋಗ್ಯ

ನಿಯಮಿತವಾಗಿ ಚಾರಣ ಮಾಡುವುದರಿಂದ, ಚಾರಣಿಗನ ಆರೋಗ್ಯಕ್ಕೆ ಉತ್ತಮ ಕೊಡುಗೆ ದೊರೆಯುತ್ತದೆ. ದೀರ್ಘಕಾಲದ ನಡುಗೆ, ಬೆಟ್ಟ ಏರುವಿಕೆ, ಶುದ್ದಗಾಳಿಯ ಸೇವನೆ ಇವೆಲ್ಲವೂ ದೇಹಾರೋಗ್ಯದ ಮೇಲೆ ಸತ್ಪರಿಣಾಮ ಮಾಡುತ್ತವೆ.
ಚಾರಣದಿಂದ ಲೋಕ ಜ್ಞಾನ

ವಿವಿಧ ಹಳ್ಳಿ ಮತ್ತು ಪಟ್ಟಣಗಳ ಮೂಲಕ ಸಾಗಿ, ಚಾರಣ ಮಾಡುವುದರಿಂದಾಗಿ, ಚಾರಣಿಗರಲ್ಲಿ ಸುತ್ತಲಿನ ಜಗತ್ತಿನ ಬಗ್ಗೆ ತಿಳಿವಳಿಕೆಹೆಚ್ಚುತ್ತದೆ. ಹೊಸ ಹೊಸ ಸ್ಥಳಗಳಲ್ಲಿ ನಡೆಯುವಾಗ, ತಕ್ಷಣದ ನಿರ್ಣಯಗಳನ್ನು ತೆಗೆದುಕೊಳ್ಳುವ ಅವಶ್ಯಕತೆ ಉಂಟಾಗುವುದರಿಂದ, ಅವು ಮುಂದಿನ ದಿನಚಿರಿಯಲ್ಲಿ ಉತ್ತಮ ನಿರ್ಣಯಗಳನ್ನು ತೆಗೆದುಕೊಂಡು, ತಮ್ಮ ಜೀವನವನ್ನು ರೂಪಿಸಲು ಚಾರಣಿಗರಿಗೆ ಸಹಾಯಮಾಡುತ್ತವೆ.
ಕರ್ನಾಟಕದಲ್ಲಿ ಚಾರಣ ಮಾಡಲು ಸ್ಥಳಗಳು

ಒಂದು ರೀತಿಯಲ್ಲಿ ನೋಡಿದರೆ, ಕರ್ನಾಟಕವು ಚಾರಣಿಗನ ಸ್ವರ್ಗ ಎನ್ನಬಹುದು. ಕರ್ನಾಟಕದ ಎಲ್ಲಾ ಪ್ರದೇಶಗಳಲ್ಲೂ, ಚಾರಣ ನಡೆಸಲು ಯೋಗ್ಯವಾದ ಸುಂದರ ತಾಣಗಳಿವೆ. ಪಶ್ಚಿಮ ಘಟ್ಟಗಳಿಗೆ ಲಗ್ಗೆ ಹಾಕುವುದಾದರೆ, ಕುದುರೆಮುಖ, ಕೊಡಚಾದ್ರಿ, ಕುಮಾರಪರ್ವತ ಮೊದಲಾದವುಗಳು ಚಾರಣಿಗರನ್ನು ಕೈಬೀಸಿ ಕರೆಯುವ ಸ್ಥಳಗಳು ಮತ್ತು ಹಲವಾರು ವರ್ಷಗಳಿಂದ ಇಲ್ಲಿಗೆ ಸಾವಿರಾರು ಚಾರಣಿಗರು ಬಂದು, ಚಾರಣ ನಡೆಸಿದ್ದಾರೆ. ಇದಲ್ಲದೆ, ಪಶ್ಚಿಮ ಘಟ್ಟಗಳಲ್ಲಿ ಅಕ್ಷರಶ: ನೂರಾರು ಚಾರಣ ಮಾಡುವ ತಾಣಗಳಿವೆ. ಅನುಭವಿ ಚಾರಣಿಗರು ಇಲ್ಲಿನ ಎಲ್ಲಾ ಪರ್ವತ ಮತ್ತು ಬೆಟ್ಟಗಳನ್ನು ಏರಬಹುದು. ಜಲಪಾತಗಳತ್ತ ಚಾರಣ ಮಾಡಬಹುದು, ಬಲ್ಲಾಳರಾಯನ ದುರ್ಗ, ಅರಶಿನ ಗುಂಡಿ ಜಲಪಾತ, ಮುಳ್ಳಯ್ಯನಗಿರಿ, ಕಲ್ಹತ್ತಗಿರಿ, ಗಾಳಿಕೆರೆ (ಬಾಬಾ ಬುಡನ್ ಗಿರಿ ಹತ್ತಿರ), ಬ್ರಹ್ಮಗಿರಿ, ಅಬ್ಬೆ ಜಲಪಾತ, ಗೋವರ್ಧನಗಿರಿ (ಕಾನೂರು ಕೋಟೆ), ಕಾರವಾರದ ಹತ್ತಿರದ ಬೆಟ್ಟಗಳು - ಈ ಪಟ್ಟಿ ದೊಡ್ಡದಾಗಿದೆ, ಬಯಲುಸೀಮೆಯಲ್ಲಿ ಚಿತ್ರದುರ್ಗದ ಸುತ್ತಲಿನ ಬೆಟ್ಟಗಳು, ಇತ್ತ ಬಿಳಿಗಿರಿ ರಂಗನ ಬೆಟ್ಟಗಳ ಸಾಲು, ಉತ್ತರದಲ್ಲಿ ಬೆಳಗಾವಿ ಹತ್ತಿರದ ಮಲೆನಾಡು - ಈ ರೀತಿ ಕರ್ನಾಟಕದುದ್ದಕ್ಕೂ ನೂರಾರು ಚಾರಣಿಗರ ಸ್ವರ್ಗಗಳಿವೆ.

ವರ್ಗ:ಕ್ರೀಡೆ
ಬಿಗ್ ಬ್ಯಾಂಗ್‌

ವಿಶ್ವದ ಖಗೋಳ ರಚನಾ ಕ್ರಿಯೆಯ ವೇಳೆಯಲ್ಲಿ ಆಗಿದ್ದ ರೀತಿಯಲ್ಲೇ ಮಹಾಸ್ಪೋಟವೊಂದನ್ನು ಮರು ಸೃಷ್ಟಿಸಿ ಆ ಮೂಲಕ ಅಂದು ಆಗಿದ್ದಿರಬಹುದಾದ ಕೌತುಕಗಳನ್ನೆಲ್ಲ ಅಧ್ಯಯನ ಮಾಡುವುದು ಈ ಸ್ಫೋಟದ ಉದ್ದೇಶ.

ಸ್ತಳ: ಸ್ವಿಸ್-ಫ್ರೆಂಚ್ ಗಡಿ

ಉಪಕರಣ:Large Hadron Collider (LHC)ಬೃಹತ್ ಹ್ಯಾಡ್ರನ್ ಕೋಲಿಡರ್

ಪ್ರಯೋಗಕ್ಕೆ ಖರ್ಚಾ : ಒಟ್ಟು ಹಣ ಅಂದಾಜು ೩೩ ಸಾವಿರ ಕೋಟಿ ರೂಪಾಯಿ (೬ ಶತಕೋಟಿ ಸ್ವಿಸ್ ಫ್ರಾಂಕ್‌ಗಳು ಅಥವಾ ೪.೯ ಶತಕೋಟಿ ಡಾಲರ್ ವೆಚ್ಚವಾಗಿದೆ)

ನಿರ್ಮಾಣ ಸಮಯ: ಯಂತ್ರವನ್ನು ನಿರ್ಮಿಸಲು ಸುಮಾರು ೨೦ ವರ್ಷಗಳನ್ನು ತೆಗೆದುಕೊಂಡಿದ್ದು,

ವಿಜ್ಞಾನಿಗಳು, ತಂತ್ರಜ್ಞರು ಸಂಖೆ: ಸುಮಾರು ೧೦೦೦

ಸಹಕಾರಿ ದೇಶಗಳು : ಭಾರತ ಸೇರಿದಂತೆ ಜಗತ್ತಿನ ೮೫ ದೇಶಗಳು ಈ ಪ್ರಯೋಗಕ್ಕೆ ತಮ್ಮ ಸಹಕಾರ ನೀಡುತ್ತಿವೆ.

ಪ್ರಯೋಗ ಮುಂಚುಣಿ ಮತ್ತು ನಿರ್ವಹಣೆ: ಯುರೋಪಿಯನ್ ಆರ್ಗನೈಸೇಶನ್ ಫಾರ್ ನ್ಯೂಕ್ಲಿಯರ್ ರೀಸರ್ಚ್ ಸಂಸ್ಥೆ


ಪ್ರಯೋಗ ಹಂತ:

* ಎರಡು ದಶಕಗಳ ಹಿಂದಿನ ಸಿದ್ಧತೆ
* ಭೂಮಿಯ ಆಳದಲ್ಲಿ ಕೊರೆಯಲಾಗಿರುವ ೨೭ ಕಿ.ಮೀ ಉದ್ದದ ಸುರಂಗದ ಉದ್ದಕ್ಕೂ ಕೊಳವೆ ಮಾರ್ಗವನ್ನು ನಿರ್ಮಾಣ.
* ಹ್ಯಾಡ್ರನ್ ಕೊಲೈಡರ್
* ಪರಿಣಾಮ ವಿಕ್ಷಿಸಲು ಸುಮಾರು ೮೦ ಸಾವಿರ ಕಂಪ್ಯೂಟರ್ ಗಳ ಬಳಕೆ


ಪರೀಕ್ಷೆಗಳು: ಪ್ರಥಮ ಶನಿವಾರ, 21 ನವೆಂಬರ ಸಂಜೆ ೪ ಗಂಟೆಗೆ ಆರಂಭ

ತಾಂತ್ರಿಕ ತೊಂದರೆಗಳು:
ತಾಂತ್ರಿಕ ತೊಂದರೆಗಳಿಂದ 2008 ಸೆಪ್ಟೆಂಬರ್‌ನಲ್ಲಿ ಆರಂಭವಾಗಿ ಸ್ಥಗಿತಗೊಂಡಿತ್ತು.

ಭಾರತೀಯ ವಿಜ್ಞಾನಿಗಳ ಕೊಡುಗೆ :

ಭಾರತದ ವಿಜ್ಞಾನಿಗಳು ಮಹಾ ಸ್ಫೋಟದ ಪ್ರಯೋಗಕ್ಕಾಗಿ ಸರ್ನ್ ಜತೆ ೧೯೯೧ರಿಂದೀಚೆಗೆ ಸಹಯೋಗ.

ಇಡೀ ಯಂತ್ರವು ಕುಳಿತಿರುವ ನಿಖರತೆಯ ಜಾಕ್‌ಗಳು ಭಾರತದಲ್ಲಿ ನಿರ್ಮಾಣವಾಗಿವೆ.

ಜ್ಯಾಕ್‌ಗಳಲ್ಲದೇ ೨೦೦೦ ಕರೆಕ್ಟರ್ ಮ್ಯಾಗ್ನೆಟ್ಸ್ ಮತ್ತು ಸರ್ಕ್ಯೂಟ್ ಬ್ರೇಕರ್‌ಗಳನ್ನು ಕೂಡ ಸರ್ನ್ ವಿಜ್ಞಾನಿಗಳ ಸಹಯೋಗದೊಂದಿಗೆ ಭಾರತದಲ್ಲಿ ತಯಾರಿಸಲಾಗಿದೆ.

ಭಾರತಕ್ಕೆ ವೀಕ್ಷಕ ಸ್ಥಾನಮಾನ: ಭಾರತೀಯ ವಿಜ್ಞಾನಿಗಳು ಪ್ರಯೋಗದ ಸ್ಥಳಕ್ಕೆ ಭೇಟಿನೀಡಲು ಅವಕಾಶ

ಪ್ರಯೋಗ ಉಪಯೋಗಳು:

* ಪ್ರಯೋಗ ಹವಾಮಾನ ವೈಪರಿತ್ಯ ಸೇರಿದಂತೆ ಇನ್ನಿತರ ಅಂಶಗಳ ಮೇಲೆ ಅಧ್ಯಯನ ನಡೆಸಲು ಸಹಕಾರಿಯಾಗಲಿದೆ

ವರ್ಗ:ವಿಜ್ಞಾನ
ತಂಬುಚೆಟ್ಟಿಪಾಳ್ಯ

ಬೆಂಗಳೂರು ನಗರದ ಪೂರ್ವಭಾಗದಲ್ಲಿ ಕೃಷ್ಣರಾಜಪುರದ ಅಂಚಿನಲ್ಲಿ ಇರುವ ಪುಟ್ಟ ಊರು ತಂಬುಚೆಟ್ಟಿಪಾಳ್ಯ. ಈಗೀಗ ಜನರ ಬಾಯಲ್ಲಿ ಟಿ ಸಿ ಪಾಳ್ಯ ಎಂತಲೂ ಕರೆಸಿಕೊಳ್ಳುವ ಈ ಊರಿಗೆ ಇಂದು ನೂರು ವರ್ಷ ತುಂಬಿದೆ.

ಹತ್ತೊಂಬತ್ತನೇ ಶತಮಾನದಲ್ಲಿ ಎಲ್ಲೆಲ್ಲೂ ಪ್ಲೇಗ್ ಮತ್ತು ಇನ್ಫ್ಲುಯೆಂಜಾಗಳು ತಾಂಡವವಾಡುತ್ತಿದ್ದಾಗ ಹಲವಾರು ಎನ್ ಜಿ ಓ ಗಳು ಅನಾಥಮಕ್ಕಳ ಪಾಲನೆ ಪೋಷಣೆಯ ಹೊಣೆ ಹೊತ್ತಿದ್ದವು. ರೆಸಿಡೆನ್ಸಿ ರಸ್ತೆಯಲ್ಲಿರುವ ಗುಡ್ ಶೆಫರ್ಡ್ ಕಾನ್ವೆಂಟು ಸಹಾ ಅಂಥ ಒಂದು ಎನ್ ಜಿ ಓ ಆಗಿತ್ತು. ಈ ಕಾನ್ವೆಂಟು ತನ್ನಲ್ಲಿದ್ದ ಮಕ್ಕಳಿಗಾಗಿ ಶಾಲೆ ನಡೆಸಲು ಜಾಗ ಸಾಲದಾದಾಗ ಅಂದು ಮೈಸೂರು ರಾಜಮನೆತನದ ಮುಖ್ಯ ಸಲಹೆಗಾರರಾಗಿದ್ದ ಟಿ ಆರ್ ಎ ತಂಬುಚೆಟ್ಟಿಯವರು ಸಣ್ಣತಮ್ಮನಹಳ್ಳಿ ಗ್ರೂಪ್ ಪಂಚಾಯ್ತಿಗೆ ಸೇರಿದ ಜಾಗವನ್ನು ಕಾನ್ವೆಂಟಿಗೆ ಕೊಡಮಾಡಿದರು. ಅಂದು ಹಾಗೆ ಶುರುವಾದ ನರ್ಸರಿ ಪ್ರೈಮರಿ ಶಾಲೆ ಹಾಗೂ ಪ್ರಾರ್ಥನಾಮಂದಿರಗಳೇ ಇಂದಿನ ವಿಸ್ತಾರವಾದ ತಂಬುಚೆಟ್ಟಿಪಾಳ್ಯದ ಮೂಲಬೇರುಗಳು. ತಂಬುಚೆಟ್ಟಿಯವರು ೧೯೦೭ ಜುಲೈನಲ್ಲಿ ನಿಧನರಾದ ತರುಣದಲ್ಲಿ ಈ ಊರನ್ನು ತಂಬುಚೆಟ್ಟಿಯೂರು ಎಂದು ಕರೆಯಲಾಯಿತು. ೧೯೪೬ರಲ್ಲಿ ಮಹಾರಾಜ ನಾಲ್ವಡಿ ಕೃಷ್ಣರಾಜ ಒಡೆಯರ ನೆನಪಲ್ಲಿ ಇಲ್ಲಿಗೆ ಸಮೀಪದಲ್ಲಿ ಕೃಷ್ಣರಾಜಪುರವನ್ನು ಕಟ್ಟಿದಾಗ ಈ ಊರನ್ನು ತಂಬುಚೆಟ್ಟಿಪಾಳ್ಯವೆಂದು ಬದಲಾಯಿಸಲಾಯಿತು.

ಹಾಗೆ ನೋಡಿದರೆ ತಂಬುಚೆಟ್ಟಿಪಾಳ್ಯವು ಒಂದು ಯೋಜಿತ ಗ್ರಾಮ. ಮುಖ್ಯರಸ್ತೆ, ಅಡ್ಡರಸ್ತೆ, ಚರಂಡಿಗಳು, ಶುದ್ಧಗಾಳಿ ಮತ್ತು ಚೊಕ್ಕವ್ಯವಸ್ಥೆಗಳು ಊರಿನ ಶೋಭೆ ಹೆಚ್ಚಿಸಿವೆ. ಹಿಂದೆ ಈ ಊರಿನ ಗಡಿಗಳು ಮೂಡಣದಲ್ಲಿ ಯೆಂಗಯ್ಯನ ಕೆರೆಯ ಉತ್ತರದಂಡೆಯಿಂದ ಹಿಡಿದು ಇಂದಿನ ಕೃಷ್ಣರಾಜಪುರವನ್ನೆಲ್ಲ ಆವರಿಸಿತ್ತು. ಊರಿನ ಸುತ್ತಲೂ ರಾಗಿ ಹೊಲಗಳು ಇದ್ದವು. ಕೊತ್ತನೂರಿನಿಂದ ಬಾನಸವಾಡಿಯವರೆಗಿನ ಬಂಡಿದಾರಿಯು ಊರಿನ ನಡುವೆ ಹಾದುಹೋಗಿತ್ತು. ದಾರಿಯಲ್ಲಿ ಅಲ್ಲಲ್ಲಿ ಹೊರೆಯಿಳಿಸಲು ಕಲ್ಲುಕಂಬಗಳ ಕಟ್ಟೆಗಳಿದ್ದವು. ೧೯೦೭ರಲ್ಲಿ ಇಲ್ಲೊಂದು ಅಂತೋಣಿಯವರ ಪುಟ್ಟ ಗುಡಿಯು ಶುರುವಾಯಿತೆಂದು ಹೇಳುತ್ತಾರೆ. ಸ್ವಾಮಿ ಜೆರ್ಬಿಯೆ ಅವರು ಈ ಚರ್ಚಿನ ಉಸ್ತುವಾರಿ ನೋಡಿಕೊಳ್ಳುತ್ತಿದ್ದರೆಂದೂ ದಾಖಲೆಯಿದೆ. ಈ ನೂರುವರ್ಷಗಳಲ್ಲಿ ಸಂತ ಅಂತೋಣಿಯವರ ದೇವಾಲಯವು ಊರಿನ ಪ್ರಮುಖ ಕ್ರಿಯಾಶೀಲ ಕೇಂದ್ರವಾಗಿದೆ. ೧೯೫೬ರಲ್ಲಿ ಕಟ್ಟಲಾದ ಕಲ್ಲುಕಟ್ಟಡದ ಚರ್ಚು ಅದರ ಆವರಣದಲ್ಲಿ ಊರಿಗೆಲ್ಲ ನೀರುಣಿಸುತ್ತಿದ್ದ ದೊಡ್ಡ ಕೊಳವೆಬಾವಿ, ಹೀಗೆ ಊರಿಗೊಂದು ಸುಂದರ ಇತಿಹಾಸವಿದೆ.

ಊರ ನಡುವೆ ಇಂದು ದಿವ್ಯ ಭವ್ಯ ದೇವಾಲಯವೊಂದು ತಲೆಯೆತ್ತಿದೆ. ಸುಮಾರು ಮೂರೂವರೆ ಕೋಟಿ ರುಪಾಯಿಗಳ ವೆಚ್ಚದಲ್ಲಿ ನಿರ್ಮಾಣವಾಗಿರುವ ಈ ಚರ್ಚು ೩೦೦೦ ಜನರಿಗೆ ಸ್ಥಳ ಕಲ್ಪಿಸುತ್ತಿದೆ. ದೇವಾಲಯವು ಪಾದ್ವ ಊರಿನ ಪ್ರಖ್ಯಾತ ಪವಾಡಕರ್ತ ಸಂತ ಅಂತೋಣಿಯವರ ಹೆಸರು ಹೊತ್ತಿದ್ದು ಪಾದ್ವ ಊರಿನ ಚರ್ಚಿನ ಪ್ರತಿರೂಪವಾಗಿದೆ. ಅಂಗಳದ ಮೇಲೆ, ಪೂಜಾಂಕಣದ ಮೇಲೆ ಹಾಗೂ ಗಂಟೆಗೋಪುರದ ಮೇಲೆ ನೇರಳೆ ಬಣ್ಣದ ಗುಮ್ಮಟಗಳಿವೆ. ಹಜಾರದ ಕೆಳ ಅಂತಸ್ತಿನಲ್ಲಿ ವಾಹನ ನಿಲುಗಡೆಗೆ ವ್ಯವಸ್ಥೆ ಕಲ್ಪಿಸಲಾಗಿದೆ.

ವರ್ಗ:ಬೆಂಗಳೂರಿನ ರಸ್ತೆಗಳು ಮತ್ತು ಬಡಾವಣೆಗಳು
ಸರ್ಕಾರಿ ಸ್ವಾಮ್ಯದ ಬ್ಯಾಂಕ್ಗಳು

ದೆಶದಲ್ಲಿ ಸುಮಾರು ೨೭ ಸರ್ಕಾರಿ ಸ್ವಾಮ್ಯದ ಬ್ಯಾಂಕ್‌ಗಳು ಇವೆ.
ಅವುಗಲ್ಲಿ ಪ್ರಮುಖವು ಇಂತಿವೆ.

* ಅಲಹಾಬಾದ್ ಬ್ಯಾಂಕ್
* ಆಂಧ್ರಾ ಬ್ಯಾಂಕ್
* ಬ್ಯಾಂಕ್ ಅಫ್ ಬರೋಡಾ
* ಬ್ಯಾಂಕ್ ಆಫ್ ಇಂಡಿಯಾ
* ಬ್ಯಾಂಕ್ ಆಫ್ ಮಹಾರಾಷ್ಟ್ರ
* ಕೆನರಾ ಬ್ಯಾಂಕ್
* ಸೆಂಟ್ರಲ್ ಬ್ಯಾಂಕ್ ಆಫ್ ಇಂಡಿಯಾ
* ಕಾರ್ಪೋರೇಷನ್ ಬ್ಯಾಂಕ್
* ದೇನಾ ಬ್ಯಾಂಕ್
* ಇಂಡಿಯನ್ ಬ್ಯಾಂಕ್
* ಇಂಡಿಯನ್ ಓವರಸೀಸ್ ಬ್ಯಾಂಕ್
* ಓರಿಯಂಟಲ್ ಬ್ಯಾಂಕ್ ಆಫ್ ಕಾಮರ್ಸ್
* ಪಂಜಾಬ್ ನ್ಯಾಷನಲ್ ಬ್ಯಾಂಕ್
* ಪಂಜಾಬ್ ಆಂಡ್ ಸಿಂಧ್ ಬ್ಯಾಂಕ್
* ಯುನಿಯನ್ ಬ್ಯಾಂಕ್ ಅಫ್ ಇಂಡಿಯಾ
* ಯುನೈಟೆಡ್ ಬ್ಯಾಂಕ್ ಆಫ್ ಇಂಡಿಯಾ
* ಯುಕೊ ಬ್ಯಾಂಕ್
* ಎಸ್ಐಡಿಬಿಐ
* ಎಸ್.ಬಿ.ಐ ಸಮೂಹ
* ಸಿಂಡಿಕೇಟ್ ಬ್ಯಾಂಕ್
* ವಿಜಯಾ ಬ್ಯಾಂಕ್
* ಯುಕೋ ಬ್ಯಾಂಕ್
* ಐಡಿಬಿಐ ಬ್ಯಾಂಕ್

ವರ್ಗ:ಭಾರತದ ಅರ್ಥ ವ್ಯವಸ್ಥೆ
ವರ್ಗ:ಭಾರತದ ಬ್ಯಾಂಕ್‌ಗಳು
ಆಂಧ್ರಾ ಬ್ಯಾಂಕ್

ಹೈದರಾಬಾದ್ ಮೂಲದ ರಾಷ್ಟ್ರದ ಪ್ರತಿಷ್ಠಿತ ವಾಣಿಜ್ಯ ಬ್ಯಾಂಕ್ಗಳಲ್ಲೊಂದಾದ ಆಂಧ್ರಾ ಬ್ಯಾಂಕ್, ಗ್ರಾಹಕ ಸ್ನೇಹಿ ಸೇವೆ ಒದಗಿಸುವ ನಿಟ್ಟಿನಲ್ಲಿ ಹೊಸ ಲಾಂಛನ ‘ಡಾಲಿ’ ಬಿಡುಗಡೆ ಮಾಡಿದ್ದು, ಹೊಸ ಘೋಷಣೆಯನ್ನೂ ಅಳವಡಿಸಿಕೊಂಡಿಡ್ದೆ.
ಚಿಲ್ಲರೆ ರಂಗ ಮತ್ತು ಸಣ್ಣ, ಮಧ್ಯಮ ಕೈಗಾರಿಕೆಗಳಿಗೆ ಬ್ಯಾಂಕ್ ಹೆಚ್ಚಿನ ಪ್ರಮಾಣದಲ್ಲಿ ಸಾಲ ನೀಡುತ್ತಿದೆ.
೨೦೦೮ ಸೆಪ್ಟೆಂಬರ್ ಅಂತ್ಯಕ್ಕೆ ಕೊನೆಗೊಂಡ ದ್ವಿತೀಯ ತ್ರೈಮಾಸಿಕ ಅವಧಿಯಲ್ಲಿ ಕಳೆದ ವರ್ಷದ ಇದೇ ಅವಧಿಯ ನಿವ್ವಳ ಲಾಭಕ್ಕೆ ಹೋಲಿಸಿದರೆ ಶೇ ೭೦ರಷ್ಟು ಹೆಚ್ಚಳ ಸಾಧಿಸಿದೆ. ಕಳೆದ ವರ್ಷ ರೂ ೧೬೨ ಕೋಟಿಗಳಷ್ಟಿದ್ದ ನಿವ್ವಳ ಲಾಭ, ಈ ತ್ರೈಮಾಸಿಕ ಅವಧಿಯಲ್ಲಿ ರೂ ೨೭೪ ಕೋಟಿಗಳಷ್ಟಾಗಿದೆ.
ಸುಮಾರು ೧೫೧೮ ಶಾಖೆಗಳನ್ನೂ ಕೂಡ ತೆರೆದಿದೆ.
ಇದನ್ನೂ ನೋಡಿ

* ಭಾರತದ ಬ್ಯಾಂಕುಗಳ ಪಟ್ಟಿ


ವರ್ಗ:ಭಾರತದ ಬ್ಯಾಂಕ್‌ಗಳು
ಬ್ಯಾಂಕ್ ಆಫ್ ಇಂಡಿಯಾ

ಬ್ಯಾಂಕ್ ಆಫ್ ಇಂಡಿಯಾ (ಬಿಒಐ) ಮುಂಬೈನ ಬಾಂದ್ರಾ ಕುರ್ಲಾ ಕಾಂಪ್ಲೆಕ್ಸ್‌ನಲ್ಲಿ ಪ್ರಧಾನ ಕಚೇರಿಯನ್ನು ಹೊಂದಿರುವ ಭಾರತೀಯ ಸಾರ್ವಜನಿಕ ವಲಯದ ಬ್ಯಾಂಕ್ ಆಗಿದೆ. ೧೯೦೬ ರಲ್ಲಿ ಸ್ಥಾಪನೆಯಾದ ಇದು ೧೯೬೯ ರಲ್ಲಿ ರಾಷ್ಟ್ರೀಕರಣವಾದಾಗಿನಿಂದ ಸರ್ಕಾರಿ ಸ್ವಾಮ್ಯದಲ್ಲಿದೆ. ಬಿಒಐ ಸ್ವಿಫ್ಟ್ (ಸೊಸೈಟಿ ಫಾರ್ ವರ್ಲ್ಡ್ ವೈಡ್ ಇಂಟರ್ ಬ್ಯಾಂಕ್ ಫೈನಾನ್ಷಿಯಲ್ ಟೆಲಿಕಮ್ಯುನಿಕೇಷನ್ಸ್) ನ ಸ್ಥಾಪಕ ಸದಸ್ಯನಾಗಿದ್ದು, ಇದು ವೆಚ್ಚ-ಪರಿಣಾಮಕಾರಿ ಹಣಕಾಸು ಸಂಸ್ಕರಣೆ ಮತ್ತು ಸಂವಹನ ಸೇವೆಗಳನ್ನು ಒದಗಿಸಲು ಅನುಕೂಲ ಮಾಡಿಕೊಡುತ್ತದೆ.

೩೧ ಡಿಸೆಂಬರ್ ೨೦೨೩ ರ ಹೊತ್ತಿಗೆ ಬ್ಯಾಂಕ್ ಆಫ್ ಇಂಡಿಯಾದ ಒಟ್ಟು ವ್ಯವಹಾರವು ₹ ೧,೨೭೨,೮೮೭ ಕೋಟಿ (ಯುಎಸ್ $ ೧೫೦ ಬಿಲಿಯನ್), ವಿಶ್ವದಾದ್ಯಂತ ೫,೧೩೯ ಶಾಖೆಗಳು ಮತ್ತು ೮೧೬೬ ಎಟಿಎಂಗಳು ಮತ್ತು ಸಿಆರ್‌ಎಮ್ ಹೊಂದಿದೆ (೨೨ ಸಾಗರೋತ್ತರ ಶಾಖೆಗಳು ಸೇರಿದಂತೆ).
ಇತಿಹಾಸ

ಬ್ಯಾಂಕ್ ಆಫ್ ಇಂಡಿಯಾವನ್ನು ೧೯೦೬ ರ ಸೆಪ್ಟೆಂಬರ್ ೭ ರಂದು ಭಾರತದ ಮಹಾರಾಷ್ಟ್ರದ ಮುಂಬೈನ ಪ್ರಸಿದ್ಧ ಉದ್ಯಮಿಗಳ ಗುಂಪು ಸ್ಥಾಪಿಸಿತು. ೧೯೬೯ ರ ಜುಲೈ ೧೯ ರಂದು ಇತರ ೧೩ ಬ್ಯಾಂಕುಗಳೊಂದಿಗೆ ರಾಷ್ಟ್ರೀಕರಣಗೊಳ್ಳುವವರೆಗೂ ಬ್ಯಾಂಕ್ ಖಾಸಗಿ ಒಡೆತನ ಮತ್ತು ನಿಯಂತ್ರಣದಲ್ಲಿತ್ತು.

ಮುಂಬೈನಲ್ಲಿ ಒಂದು ಕಚೇರಿಯಿಂದ ಪ್ರಾರಂಭಿಸಿ ₹ ೫ ಮಿಲಿಯನ್ (ಯುಎಸ್ $ ೬೦,೦೦೦) ಪಾವತಿಸಿದ ಬಂಡವಾಳ ಮತ್ತು ೫೦ ಉದ್ಯೋಗಿಗಳೊಂದಿಗೆ ಬ್ಯಾಂಕ್ ವರ್ಷಗಳಲ್ಲಿ ತ್ವರಿತ ಬೆಳವಣಿಗೆಯನ್ನು ಸಾಧಿಸಿದೆ ಮತ್ತು ಬಲವಾದ ರಾಷ್ಟ್ರೀಯ ಉಪಸ್ಥಿತಿ ಮತ್ತು ಗಣನೀಯ ಅಂತರರಾಷ್ಟ್ರೀಯ ಕಾರ್ಯಾಚರಣೆಗಳನ್ನು ಹೊಂದಿರುವ ಪ್ರಬಲ ಸಂಸ್ಥೆಯಾಗಿ ಅರಳಿದೆ. ವ್ಯವಹಾರದ ಪ್ರಮಾಣದಲ್ಲಿ ಬ್ಯಾಂಕ್ ರಾಷ್ಟ್ರೀಕೃತ ಬ್ಯಾಂಕುಗಳಲ್ಲಿ ಪ್ರಮುಖ ಸ್ಥಾನವನ್ನು ಆಕ್ರಮಿಸಿಕೊಂಡಿದೆ.

ಬ್ಯಾಂಕ್ ಭಾರತದಲ್ಲಿ ೫,೦೮೪ ಕ್ಕೂ ಹೆಚ್ಚು ಶಾಖೆಗಳನ್ನು ಹೊಂದಿದ್ದು ಇದು ಎಲ್ಲಾ ರಾಜ್ಯಗಳು ಮತ್ತು ಕೇಂದ್ರಾಡಳಿತ ಪ್ರದೇಶಗಳಲ್ಲಿ ವಿಶೇಷ ಶಾಖೆಗಳು ಸೇರಿದಂತೆ ಹರಡಿದೆ. ಈ ಶಾಖೆಗಳನ್ನು ೫೪ ವಲಯ ಕಚೇರಿಗಳ ಮೂಲಕ ನಿಯಂತ್ರಿಸಲಾಗುತ್ತದೆ. ವಿದೇಶದಲ್ಲಿ ೬೦ ಶಾಖೆಗಳು, ೫ ಅಂಗಸಂಸ್ಥೆಗಳು ಮತ್ತು ೧ ಜಂಟಿ ಉದ್ಯಮವಿದೆ.

ಬ್ಯಾಂಕ್ ೧೯೯೭ ರಲ್ಲಿ ತನ್ನ ಮೊದಲ ಸಾರ್ವಜನಿಕ ಪ್ರಕಟಣೆಯನ್ನು ಹೊರತಂದಿತು ಮತ್ತು ಫೆಬ್ರವರಿ ೨೦೦೮ ರಲ್ಲಿ ಅರ್ಹ ಸಂಸ್ಥೆಗಳ ಪ್ಲೇಸ್ಮೆಂಟ್ ಅನ್ನು ಅನುಸರಿಸಿತು.
ರಾಷ್ಟ್ರೀಕರಣದ ನಂತರದ ಸಿಎಂಡಿಗಳು

*೧೯೬೯-೧೯೭೦: ತ್ರಿಭುವನದಾಸ್ ದಾಮೋದರ್ ದಾಸ್ ಕನ್ಸಾರಾ
*೧೯೭೦-೧೯೭೫: ಜೆ.ಎನ್.ಸಕ್ಸೇನಾ
*೧೯೭೫-೧೯೭೭: ಸಿ.ಪಿ.ಶಾ
*೧೯೭೭-೧೯೮೦: ಎಚ್ ಸಿ ಸರ್ಕಾರ್
*೧೯೮೧-೧೯೮೪: ಎನ್ ವಘಲ್
*೧೯೮೪-೧೯೮೭: ಟಿ.ತಿವಾರಿ
*೧೯೮೭-೧೯೯೧: ಆರ್.ಶ್ರೀನಿವಾಸನ್
*೧೯೯೨-೧೯೯೫: ಜಿ.ಎಸ್.ದಾಹೋತ್ರೆ
*೧೯೯೫-೧೯೯೭: ಜಿ.ಕಥುರಿಯಾ
*೧೯೯೭-೧೯೯೮: ಎಂ.ಜಿ.ಭಿಡೆ
*೧೯೯೮-೨೦೦೦: ಎಸ್ ರಾಜಗೋಪಾಲ್
*೨೦೦೦-೨೦೦೩: ಕೆ.ವಿ.ಕೃಷ್ಣಮೂರ್ತಿ
*೨೦೦೩-೨೦೦೫: ಎಂ.ವೇಣುಗೋಪಾಲನ್
*೨೦೦೫-೨೦೦೭: ಎಂ ಬಾಲಚಂದ್ರನ್
*೨೦೦೭-೨೦೦೯: ಟಿ.ಎಸ್.ನಾರಾಯಣಸ್ವಾಮಿ
*೨೦೦೯-೨೦೧೨: ಅಲೋಕ್ ಕುಮಾರ್ ಮಿಶ್ರಾ
*೨೦೧೨-೨೦೧೫ : ಶ್ರೀಮತಿ ವಿ.ಆರ್.ಅಯ್ಯರ್
*೨೦೧೫-೨೦೧೫: ಬಿ.ಪಿ.ಶರ್ಮಾ [ವ್ಯವಸ್ಥಾಪಕ ನಿರ್ದೇಶಕ ಮತ್ತು ಸಿಇಒ ಆಗಿ ಹೆಚ್ಚುವರಿ ಜವಾಬ್ದಾರಿಯೊಂದಿಗೆ ಕಾರ್ಯನಿರ್ವಾಹಕ ನಿರ್ದೇಶಕ]
*೨೦೧೫-೨೦೧೭: ಮೆಲ್ವಿನ್ ರೆಗೊ [ಎಂಡಿ & ಸಿಇಒ]
*೨೦೧೭-೨೦೧೯: ದೀನಬಂಧು ಮೊಹಾಪಾತ್ರ [ಎಂಡಿ & ಸಿಇಒ]
*೨೦೧೯-೨೦೨೩: ಅತನು ಕುಮಾರ್ ದಾಸ್
*೨೦೨೩-ಪ್ರಸ್ತುತ: ರಜನೀಶ್ ಕರ್ನಾಟಕ
ಉಲ್ಲೇಖಗಳು

ವರ್ಗ:ಬ್ಯಾಂಕುಗಳು
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ಬ್ಯಾಂಕ್ ಆಫ್ ಮಹಾರಾಷ್ಟ್ರ

ಬ್ಯಾಂಕ್ ಆಫ್ ಮಹಾರಾಷ್ಟ್ರ ಇದು ಭಾರತೀಯ ಸಾರ್ವಜನಿಕ ವಲಯದ ಬ್ಯಾಂಕ್ ಆಗಿದ್ದು, ಪುಣೆಯಲ್ಲಿ ಪ್ರಧಾನ ಕಚೇರಿಯನ್ನು ಹೊಂದಿದೆ. ಜೂನ್ ೨೦೨೩ ರ ಹೊತ್ತಿಗೆ ಬ್ಯಾಂಕ್ ೨೨೬೩ ಶಾಖೆಗಳೊಂದಿಗೆ ದೇಶಾದ್ಯಂತ ೩೦ ಮಿಲಿಯನ್ ಗ್ರಾಹಕರನ್ನು ಹೊಂದಿತ್ತು. ಇದು ಮಹಾರಾಷ್ಟ್ರ ರಾಜ್ಯದ ಯಾವುದೇ ರಾಷ್ಟ್ರೀಕೃತ ಬ್ಯಾಂಕಿನ ಅತಿದೊಡ್ಡ ಶಾಖೆಗಳ ಜಾಲವನ್ನು ಹೊಂದಿದೆ. ಸರ್ಕಾರಿ ಸ್ವಾಮ್ಯದ ಬ್ಯಾಂಕ್ ಆಫ್ ಮಹಾರಾಷ್ಟ್ರ (ಬಿಒಎಂ) ೨೦೨೨-೨೩ ರಲ್ಲಿ, ಶೇಕಡಾವಾರು ಪ್ರಮಾಣದಲ್ಲಿ ಸಾಲ ಮತ್ತು ಠೇವಣಿ ಬೆಳವಣಿಗೆಯ ವಿಷಯದಲ್ಲಿ ಸಾರ್ವಜನಿಕ ವಲಯದ ಸಾಲದಾತರಲ್ಲಿ ಅಗ್ರ ಸಾಧನೆಯಾಗಿ ಹೊರಹೊಮ್ಮಿದೆ. ಪುಣೆ ಪ್ರಧಾನ ಕಚೇರಿಯನ್ನು ಹೊಂದಿರುವ ಬ್ಯಾಂಕ್ ಲಾಭದಾಯಕತೆಯಲ್ಲಿ ಅತ್ಯಧಿಕ ಬೆಳವಣಿಗೆಯನ್ನು ದಾಖಲಿಸಿದೆ. ತಳಹದಿ ವರ್ಷದಲ್ಲಿ ಸುಮಾರು ೧೨೬ ಪ್ರತಿಶತದಷ್ಟು ಏರಿಕೆಯಾಗಿ ೨,೬೦೨ ಕೋಟಿ ರೂ.ಗೆ ತಲುಪಿದೆ.
ಇತಿಹಾಸ

ಈ ಬ್ಯಾಂಕ್ ಅನ್ನು ಪುಣೆಯಲ್ಲಿ ವಿ.ಜಿ.ಕಾಳೆ ಮತ್ತು ಡಿ.ಕೆ.ಸಾಠೆ ಸ್ಥಾಪಿಸಿದರು. ಬ್ಯಾಂಕ್ ೧೯೩೫ ರ ಸೆಪ್ಟೆಂಬರ್ ೧೬ ರಂದು ಯುಎಸ್ $ ೧ ಮಿಲಿಯನ್ ಅಧಿಕೃತ ಬಂಡವಾಳದೊಂದಿಗೆ ನೋಂದಾಯಿಸಲ್ಪಟ್ಟಿತು ಮತ್ತು ಫೆಬ್ರವರಿ ೮, ೧೯೩೬ ರಂದು ಕಾರ್ಯನಿರ್ವಹಿಸಲು ಪ್ರಾರಂಭಿಸಿತು. ಇದು ಸಣ್ಣ ಉದ್ಯಮಗಳಿಗೆ ಆರ್ಥಿಕ ಸಹಾಯವನ್ನು ನೀಡಿತು ಮತ್ತು ಅನೇಕ ಕೈಗಾರಿಕಾ ಸಂಸ್ಥೆಗಳಿಗೆ ಜನ್ಮ ನೀಡಿತು. ಬ್ಯಾಂಕ್ ಅನ್ನು ೧೯೬೯ ರಲ್ಲಿ, ರಾಷ್ಟ್ರೀಕರಣಗೊಳಿಸಲಾಯಿತು.

ಎ.ಎಸ್. ರಾಜೀವ್ ಅವರು ಡಿಸೆಂಬರ್ ೨, ೨೦೧೮ ರಂದು ಬ್ಯಾಂಕಿನ ವ್ಯವಸ್ಥಾಪಕ ನಿರ್ದೇಶಕ ಮತ್ತು ಸಿಇಒ ಆಗಿ ಅಧಿಕಾರ ವಹಿಸಿಕೊಂಡರು. ಎ.ಬಿ. ವಿಜಯಕುಮಾರ್ ಅವರು ಮಾರ್ಚ್ ೧೦, ೨೦೨೧ ರಂದು ಕಾರ್ಯನಿರ್ವಾಹಕ ನಿರ್ದೇಶಕರಾಗಿ ಸೇರಿದರು. ಆಶೀಶ್ ಪಾಂಡೆಯವರು ೩೧ ಡಿಸೆಂಬರ್ ೨೦೨೧ ರಂದು ಕಾರ್ಯನಿರ್ವಾಹಕ ನಿರ್ದೇಶಕರಾಗಿ ಸೇರಿದರು.

ಬ್ಯಾಂಕ್ ಆಫ್ ಮಹಾರಾಷ್ಟ್ರದ ಮಾಜಿ ಅಧ್ಯಕ್ಷರಾದ ಅಲೆನ್ ಸಿ. ಪಿರೇರಾ ಅವರು ಬ್ಯಾಂಕಿನ ಉಪಸ್ಥಿತಿಯಿಲ್ಲದ ಭಾರತದ ಈಶಾನ್ಯ ವಲಯಗಳಲ್ಲಿ ಹಲವಾರು ಶಾಖೆಗಳನ್ನು ತೆರೆಯಲು ಕಾರಣರಾದರು ಮತ್ತು ಅದನ್ನು ಹೆಚ್ಚಿಸಲು ಸಹಾಯ ಮಾಡಿದರು.
ಇದನ್ನೂ ನೋಡಿ

* ಬ್ಯಾಂಕಿಂಗ್ ಇನ್ ಇಂಡಿಯಾ
* ಭಾರತದ ಬ್ಯಾಂಕ್‌ಗಳ ಪಟ್ಟಿ
* ರಿಸರ್ವ್ ಬ್ಯಾಂಕ್ ಆಫ್ ಇಂಡಿಯಾ
* ಭಾರತೀಯ ಹಣಕಾಸು ವ್ಯವಸ್ಥೆ ಸಂಹಿತೆ
* ಅತಿ ದೊಡ್ಡ ಬ್ಯಾಂಕುಗಳ ಪಟ್ಟಿ
* ಭಾರತದ ಕಂಪನಿಗಳ ಪಟ್ಟಿ
* ಮೇಕ್ ಇನ್ ಇಂಡಿಯಾ
ಉಲ್ಲೇಖಗಳು

ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ಸೆಂಟ್ರಲ್ ಬ್ಯಾಂಕ್ ಆಫ್ ಇಂಡಿಯಾ

ಸೆಂಟ್ರಲ್ ಬ್ಯಾಂಕ್ ಆಫ್ ಇಂಡಿಯಾ (ಸಿಬಿಐ) ಮುಂಬೈ ಮೂಲದ ಭಾರತೀಯ ಸಾರ್ವಜನಿಕ ವಲಯದ ಬ್ಯಾಂಕ್ ಆಗಿದೆ. ಅದರ ಹೆಸರಿನ ಹೊರತಾಗಿಯೂ ಇದು ಭಾರತದ ಕೇಂದ್ರ ಬ್ಯಾಂಕ್ ಅಲ್ಲ. ಭಾರತೀಯ ಕೇಂದ್ರ ಬ್ಯಾಂಕ್ ಭಾರತೀಯ ರಿಸರ್ವ್ ಬ್ಯಾಂಕ್ ಆಗಿದೆ.
ಇತಿಹಾಸ

ಸೆಂಟ್ರಲ್ ಬ್ಯಾಂಕ್ ಆಫ್ ಇಂಡಿಯಾವನ್ನು ೧೯೧೧ ಡಿಸೆಂಬರ್ ೨೧ ರಂದು ಸರ್ ಸೊರಾಬ್ಜಿ ಪೊಚ್ಖಾನವಾಲಾ ಅವರು ಸರ್ ಫೆರೋಜ್‌ಶಾ ಮೆಹ್ತಾ ಅಧ್ಯಕ್ಷರಾಗಿ ಸ್ಥಾಪಿಸಿದರು. ಇದು ಭಾರತೀಯರ ಸಂಪೂರ್ಣ ಸ್ವಾಮ್ಯ ಮತ್ತು ನಿರ್ವಹಣೆಯ ಮೊದಲ ವಾಣಿಜ್ಯ ಭಾರತೀಯ ಬ್ಯಾಂಕ್.
೨೦ ನೇ ಶತಮಾನದ ಆರಂಭದಲ್ಲಿ

೧೯೧೮ ರ ಹೊತ್ತಿಗೆ ಸೆಂಟ್ರಲ್ ಬ್ಯಾಂಕ್ ಆಫ್ ಇಂಡಿಯಾ ಹೈದರಾಬಾದ್‌ನಲ್ಲಿ ಶಾಖೆಯನ್ನು ಸ್ಥಾಪಿಸಿತು. ೧೯೨೫ ರಲ್ಲಿ ಹತ್ತಿರದ ಸಿಕಂದರಾಬಾದ್‌ನಲ್ಲಿ ಶಾಖೆಯನ್ನು ಅನುಸರಿಸಲಾಯಿತು.

೧೯೨೩ ರಲ್ಲಿ ಅಲಯನ್ಸ್ ಬ್ಯಾಂಕ್ ಆಫ್ ಸಿಮ್ಲಾದ ವೈಫಲ್ಯದ ಹಿನ್ನೆಲೆಯಲ್ಲಿ ಟಾಟಾ ಇಂಡಸ್ಟ್ರಿಯಲ್ ಬ್ಯಾಂಕ್ ಅನ್ನು ಸ್ವಾಧೀನಪಡಿಸಿಕೊಂಡಿತು. ೧೯೧೭೮ ರಲ್ಲಿ ಸ್ಥಾಪನೆಯಾದ ಟಾಟಾ ಬ್ಯಾಂಕ್ ೧೯೨೦ ರಲ್ಲಿ ಮದ್ರಾಸ್‌ನಲ್ಲಿ ಶಾಖೆಯನ್ನು ತೆರೆಯಿತು. ಅದು ಸೆಂಟ್ರಲ್ ಬ್ಯಾಂಕ್ ಆಫ್ ಇಂಡಿಯಾ ಮದ್ರಾಸ್ ಆಯಿತು.

೧೯೩೬ ರಲ್ಲಿ ಲಂಡನ್‌ನಲ್ಲಿ ಪ್ರಾರಂಭವಾದ ಮೊದಲ ಭಾರತೀಯ ವಿನಿಮಯ ಬ್ಯಾಂಕ್ ಸೆಂಟ್ರಲ್ ಎಕ್ಸ್‌ಚೇಂಜ್ ಬ್ಯಾಂಕ್ ಆಫ್ ಇಂಡಿಯಾದ ರಚನೆಯಲ್ಲಿ ಸೆಂಟ್ರಲ್ ಬ್ಯಾಂಕ್ ಆಫ್ ಇಂಡಿಯಾ ಪ್ರಮುಖ ಪಾತ್ರ ವಹಿಸಿತು. ಆದಾಗ್ಯ, ಬಾರ್ಕ್ಲೇಸ್ ಬ್ಯಾಂಕ್ ೧೯೩೮ ರಲ್ಲಿ ಸೆಂಟ್ರಲ್ ಎಕ್ಸ್‌ಚೇಂಜ್ ಬ್ಯಾಂಕ್ ಆಫ್ ಇಂಡಿಯಾವನ್ನು ಸ್ವಾಧೀನಪಡಿಸಿಕೊಂಡಿತು.

ಎರಡನೆಯ ಮಹಾಯುದ್ಧಕ್ಕೂ ಮುನ್ನ ಸೆಂಟ್ರಲ್ ಬ್ಯಾಂಕ್ ಆಫ್ ಇಂಡಿಯಾ ರಂಗೂನ್‌ನಲ್ಲಿ ಶಾಖೆಯನ್ನು ಸ್ಥಾಪಿಸಿತು. ಶಾಖೆಯ ಕಾರ್ಯಾಚರಣೆಗಳು ಬರ್ಮಾ ಮತ್ತು ಭಾರತದ ನಡುವಿನ ವ್ಯವಹಾರದ ಮೇಲೆ ಕೇಂದ್ರೀಕೃತವಾಗಿವೆ. ಬ್ಯಾಂಕ್ ಭೂಮಿ, ಉತ್ಪನ್ನ ಮತ್ತು ಇತರ ಸ್ವತ್ತುಗಳ ವಿರುದ್ಧ ಹೆಚ್ಚಾಗಿ ಭಾರತೀಯ ವ್ಯವಹಾರಗಳಿಗೆ ಸಾಲ ನೀಡಿದೆ.
ಎರಡನೆಯ ಮಹಾಯುದ್ಧದ ನಂತರ

೧೯೬೩ ರಲ್ಲಿ ಬರ್ಮಾದ ಕ್ರಾಂತಿಕಾರಿ ಸರ್ಕಾರವು ಸೆಂಟ್ರಲ್ ಬ್ಯಾಂಕ್ ಆಫ್ ಇಂಡಿಯಾದ ಕಾರ್ಯಾಚರಣೆಯನ್ನು ರಾಷ್ಟ್ರೀಕರಣಗೊಳಿಸಿತು, ಅದು ಪೀಪಲ್ಸ್ ಬ್ಯಾಂಕ್ ನಂ. ೧ ಆಯಿತು.

೧೯೬೯ ರಲ್ಲಿ ಭಾರತ ಸರ್ಕಾರವು ಜುಲೈ ೧೯ ರಂದು ೧೩ ಇತರರೊಂದಿಗೆ ಬ್ಯಾಂಕ್ ಅನ್ನು ರಾಷ್ಟ್ರೀಕರಣಗೊಳಿಸಿತು.

ಸೆಂಟ್ರಲ್ ಬ್ಯಾಂಕ್ ಆಫ್ ಇಂಡಿಯಾವು ೧೯೮೦ ರಲ್ಲಿ ವೀಸಾದ ಸಹಯೋಗದೊಂದಿಗೆ ಕ್ರೆಡಿಟ್ ಕಾರ್ಡ್‌ಗಳನ್ನು ವಿತರಿಸಿದ ಭಾರತದ ಮೊದಲ ಬ್ಯಾಂಕ್‌ಗಳಲ್ಲಿ ಒಂದಾಗಿದೆ.

ಅದರ ೧೦೮ ನೇ ಸಂಸ್ಥಾಪನಾ ದಿನದಂದು ಸೆಂಟ್ರಲ್ ಬ್ಯಾಂಕ್ ಆಫ್ ಇಂಡಿಯಾ ರೋಬೋಟಿಕ್ ಬ್ಯಾಂಕಿಂಗ್ ಕಡೆಗೆ "ಮೇಧಾ" ಎಂಬ ರೋಬೋಟ್ ಜೊತೆಗೆ ತನ್ನ ಮೊದಲ ಹೆಜ್ಜೆಯನ್ನು ಪ್ರಾರಂಭಿಸಿತು.

೨೦೦೯ ರಲ್ಲಿ ಮರುಬಂಡವಾಳೀಕರಣಗೊಂಡ ಭಾರತದ ಹನ್ನೆರಡು ಸಾರ್ವಜನಿಕ ವಲಯದ ಬ್ಯಾಂಕ್‌ಗಳಲ್ಲಿ ಸಿಬಿಐ ಒಂದಾಗಿದೆ.

೩೧ ಮಾರ್ಚ್ ೨೦೨೪೧ ರಂತೆ ಬ್ಯಾಂಕ್ ೪,೬೦೮ ಶಾಖೆಗಳು, ೩,೬೪೪ ಎಟಿಎಂಗಳು, ಹತ್ತು ಉಪಗ್ರಹ ಕಚೇರಿಗಳು ಮತ್ತು ಒಂದು ವಿಸ್ತರಣಾ ಕೌಂಟರ್‌ಗಳ ಜಾಲವನ್ನು ಹೊಂದಿದೆ. ಇದು ಎಲ್ಲಾ ೨೮ ರಾಜ್ಯಗಳು, ಎಂಟು ಕೇಂದ್ರಾಡಳಿತ ಪ್ರದೇಶಗಳಲ್ಲಿ ಏಳು ಮತ್ತು ದೇಶದ ಎಲ್ಲಾ ಜಿಲ್ಲೆಗಳಲ್ಲಿ ೫೭೪ ಜಿಲ್ಲಾ ಕೇಂದ್ರಗಳನ್ನು ಒಳಗೊಂಡಿರುವ ಪ್ಯಾನ್-ಇಂಡಿಯಾ ಉಪಸ್ಥಿತಿಯನ್ನು ಹೊಂದಿದೆ.

ಆರ್‌ಬಿಐ ಯ ಪ್ರಾಂಪ್ಟ್ ಕರೆಕ್ಟಿವ್ ಆಕ್ಷನ್ (ಪಿಸಿಎ) ೨೦೨೨ ರಲ್ಲಿ ಸಾರ್ವಜನಿಕ ವಲಯದಲ್ಲಿ ಕೊನೆಯದಾಗಿ ಹೊರಬಂದಿತು. ಪಿಸಿಎ ಫ್ರೇಮ್‌ವರ್ಕ್ ದೊಡ್ಡ ಸಾಲಗಳನ್ನು ನಿರ್ಬಂಧಿಸಿದೆ, ಲಾಭಾಂಶ ಪಾವತಿಗಳನ್ನು ನಿರ್ಬಂಧಿಸಿದೆ ಮತ್ತು ನಿರ್ಬಂಧಿತ ವೆಚ್ಚಗಳನ್ನು ನಿರ್ಬಂಧಿಸಿದೆ.

೨೦೨೪ ರಲ್ಲಿ ಸೆಂಟ್ರಲ್ ಬ್ಯಾಂಕ್ ಆಫ್ ಇಂಡಿಯಾ ಗವರ್ನರ್ ಎಂವಿ ರಾವ್ ಅವರು ಭಾರತೀಯ ಬ್ಯಾಂಕ್‌ಗಳ ಸಂಘದ ಅಧ್ಯಕ್ಷರಾದರು.
ಉಲ್ಲೇಖಗಳು

ವರ್ಗ:ಭಾರತದ ಬ್ಯಾಂಕ್‌ಗಳು
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ದೇನಾ ಬ್ಯಾಂಕ್

ದೇನಾ ಬ್ಯಾಂಕ್ ಸರ್ಕಾರಿ ಸ್ವಾಮ್ಯದ ಬ್ಯಾಂಕ್ ಆಗಿದ್ದು, ೨೦೧೯ ರಲ್ಲಿ ಬ್ಯಾಂಕ್ ಆಫ್ ಬರೋಡಾದೊಂದಿಗೆ ವಿಲೀನಗೊಂಡಿತು. ಇದು ಮುಂಬೈನಲ್ಲಿ ಪ್ರಧಾನ ಕಚೇರಿಯನ್ನು ಹೊಂದಿತ್ತು ಮತ್ತು ೧,೮೭೪ ಶಾಖೆಗಳನ್ನು ಹೊಂದಿತ್ತು. ಈ ಬ್ಯಾಂಕ್ ಅನ್ನು ೧೯೩೮ ರಲ್ಲಿ ಖಾಸಗಿ ಒಡೆತನದ ಬ್ಯಾಂಕ್ ಆಗಿ ಸ್ಥಾಪಿಸಲಾಯಿತು. ೧೯೬೯ ರಲ್ಲಿ ಭಾರತ ಸರ್ಕಾರವು ದೇನಾ ಬ್ಯಾಂಕ್ ಅನ್ನು ರಾಷ್ಟ್ರೀಕರಣಗೊಳಿಸಿತು.
ಇತಿಹಾಸ

ದೇನಾ ಬ್ಯಾಂಕ್ ಅನ್ನು ೨೬ ಮೇ ೧೯೩೮ ರಂದು ದೇವಕರಣ್‍ ನಾಂಜಿ ಅವರ ಪುತ್ರರಾದ ಚೂನಿಲಾಲ್ ದೇವಕರಣ್‍ ನಾಂಜಿ, ಪ್ರಾಣ್‍ಲಾಲ್ ದೇವಕರಣ್‍ ನಾಂಜಿ ಮತ್ತು ಇತರ ಕುಟುಂಬ ಸದಸ್ಯರು ದೇವಕರಣ್‍ ನಾಂಜಿ ಬ್ಯಾಂಕಿಂಗ್ ಕಂಪನಿ ಎಂಬ ಹೆಸರಿನಲ್ಲಿ ಸ್ಥಾಪಿಸಿದರು. ಇದು ಡಿಸೆಂಬರ್ ೧೯೩೯ ರಲ್ಲಿ ಸಾರ್ವಜನಿಕ ಕಂಪನಿಯಾಗಿ ಸಂಯೋಜಿಸಲ್ಪಟ್ಟಾಗ ದೇನಾ (ದೇವಕರಣ್‍ ನಾಂಜಿ) ಬ್ಯಾಂಕ್ ಎಂಬ ಹೊಸ ಹೆಸರನ್ನು ಅಳವಡಿಸಿಕೊಂಡಿತು.

ಜುಲೈ ೧೯೬೯ ರಲ್ಲಿ, ಭಾರತ ಸರ್ಕಾರವು ದೇನಾ ಬ್ಯಾಂಕ್ ಮತ್ತು ಇತರ ಹದಿಮೂರು ಪ್ರಮುಖ ಬ್ಯಾಂಕುಗಳನ್ನು ರಾಷ್ಟ್ರೀಕರಣಗೊಳಿಸಿತು. ಆ ಮೂಲಕ ದೇನಾ ಬ್ಯಾಂಕ್ ಬ್ಯಾಂಕಿಂಗ್ ಕಂಪನಿಗಳ (ಸ್ವಾಧೀನ ಮತ್ತು ವರ್ಗಾವಣೆ) ಕಾಯ್ದೆ, ೧೯೭೦ ರ ಅಡಿಯಲ್ಲಿ ರಚಿಸಲಾದ ಸಾರ್ವಜನಿಕ ವಲಯದ ಬ್ಯಾಂಕ್ ಆಗಿ ಮಾರ್ಪಟ್ಟಿತು.
ಸಂಯೋಜನೆ

ಸೆಪ್ಟೆಂಬರ್ ೧೭, ೨೦೧೮ ರಂದು ಭಾರತ ಸರ್ಕಾರದ ಹಣಕಾಸು ಸಚಿವಾಲಯವು ಮೂರು ಸರ್ಕಾರಿ ಸ್ವಾಮ್ಯದ ಬ್ಯಾಂಕುಗಳಾದ ವಿಜಯಾ ಬ್ಯಾಂಕ್, ಬ್ಯಾಂಕ್ ಆಫ್ ಬರೋಡಾ ಮತ್ತು ದೇನಾ ಬ್ಯಾಂಕ್ ಅನ್ನು ಒಂದೇ ಬ್ಯಾಂಕ್ ಆಗಿ ವಿಲೀನಗೊಳಿಸಲು ಪ್ರಸ್ತಾಪಿಸಿತು. ವಿಲೀನಗೊಂಡ ಬ್ಯಾಂಕ್ ೧,೪೮೨,೦೦೦,೦೦೦,೦೦೦,೦೦೦ ಕ್ಕಿಂತ ಹೆಚ್ಚಿನ ಒಟ್ಟು ವ್ಯವಹಾರವನ್ನು ಹೊಂದಿರುವ ಭಾರತದ ಮೂರನೇ ಅತಿದೊಡ್ಡ ಬ್ಯಾಂಕ್ ಎಂದು ಅಂದಾಜಿಸಲಾಗಿದೆ (೨೦೧೩ ರಲ್ಲಿ ೨.೦ ಟ್ರಿಲಿಯನ್ ಅಥವಾ ಯುಎಸ್ $ ೨೪ ಬಿಲಿಯನ್‍ಗೆ ಸಮ). ವಿಲೀನಕ್ಕೆ ಕೆಲವು ಪ್ರಮುಖ ಕಾರಣಗಳೆಂದರೆ ದುರ್ಬಲ ಬ್ಯಾಂಕುಗಳು ತಮ್ಮ ಕಾರ್ಯಾಚರಣೆಯ ದಕ್ಷತೆಯನ್ನು ಸುಧಾರಿಸಲು ಸಹಾಯ ಮಾಡುವುದು, ಅವರ ಗ್ರಾಹಕರ ನೆಲೆ ಮತ್ತು ಮಾರುಕಟ್ಟೆ ವ್ಯಾಪ್ತಿಯನ್ನು ಹೆಚ್ಚಿಸುವುದು ಮತ್ತು ಸರ್ಕಾರದ ಹಣವನ್ನು ಅವಲಂಬಿಸದೆ ಬಂಡವಾಳವನ್ನು ಸಂಗ್ರಹಿಸಲು ಸಹಾಯ ಮಾಡುವುದಾಗಿತ್ತು. ಆ ವರ್ಷದ ಆರಂಭದಲ್ಲಿ, ದೇನಾ ಬ್ಯಾಂಕ್ ಅನ್ನು ಅದರ ಹೆಚ್ಚಿನ ಅನುತ್ಪಾದಕ ಸಾಲಗಳಿಂದಾಗಿ, ತ್ವರಿತ ಸರಿಪಡಿಸುವ ಕ್ರಮದ (ಪಿಸಿಎ) ಚೌಕಟ್ಟಿನ ಅಡಿಯಲ್ಲಿ ತರಲಾಗಿತ್ತು. ವಿಲೀನಗೊಳ್ಳುವ ಪ್ರಸ್ತಾಪದ ಸಮಯದಲ್ಲಿ, ಬ್ಯಾಂಕ್ ಆಫ್ ಬರೋಡಾ, ವಿಜಯಾ ಬ್ಯಾಂಕ್ ಮತ್ತು ದೇನಾ ಬ್ಯಾಂಕ್‍ಗಳ ಒಟ್ಟು ಎನ್‍ಪಿಎ ಅನುಪಾತಗಳು ಕ್ರಮವಾಗಿ ೧೨.೪%, ೬.೯% ಮತ್ತು ೨೨% ಆಗಿತ್ತು. ಮತ್ತು ದೇನಾ ಬ್ಯಾಂಕ್ ಅದರ ಒಟ್ಟು ವ್ಯವಹಾರ ಗಾತ್ರದ ದೃಷ್ಟಿಯಿಂದ ಮೂರರಲ್ಲಿ ದುರ್ಬಲವಾಗಿತ್ತು.

ಕೇಂದ್ರ ಸಚಿವ ಸಂಪುಟ ಮತ್ತು ಬ್ಯಾಂಕುಗಳ ಮಂಡಳಿಗಳು ೨ ಜನವರಿ ೨೦೧೯ ರಂದು ವಿಲೀನಕ್ಕೆ ಅನುಮೋದನೆ ನೀಡಿದವು. ವಿಲೀನದ ನಿಯಮಗಳ ಪ್ರಕಾರ, ದೇನಾ ಬ್ಯಾಂಕ್ ಮತ್ತು ವಿಜಯಾ ಬ್ಯಾಂಕ್ ಷೇರುದಾರರು ಕ್ರಮವಾಗಿ ಬ್ಯಾಂಕ್ ಆಫ್ ಬರೋಡಾದ ೧೧೦ ಮತ್ತು ೪೦೨ ಈಕ್ವಿಟಿ ಷೇರುಗಳನ್ನು ಪಡೆದರು. ಅಂದರೆ ಅವರು ಹೊಂದಿರುವ ಪ್ರತಿ ೧,೦೦೦ ಷೇರುಗಳಿಗೆ ೨ ರೂ. ಅನ್ನು ಪಡೆದರು. ಈ ವಿಲೀನವು ಏಪ್ರಿಲ್ ೧, ೨೦೧೮೯ ರಿಂದ ಜಾರಿಗೆ ಬಂದಿತು.

ಮುಂಬೈನ ಬಾಂದ್ರಾ ಕುರ್ಲಾ ಕಾಂಪ್ಲೆಕ್ಸ್‌ನಲ್ಲಿರುವ ದೇನಾ ಕಾರ್ಪೊರೇಟ್ ಸೆಂಟರ್ (ದೇನಾ ಬ್ಯಾಂಕ್‍ನ ಪ್ರಧಾನ ಕಚೇರಿ) ಅನ್ನು ೨೦೧೯ ರ ಸೆಪ್ಟೆಂಬರ್‌ನಲ್ಲಿ ಹರಾಜು ಮಾಡುವುದಾಗಿ ಬ್ಯಾಂಕ್ ಆಫ್ ಬರೋಡಾ ಘೋಷಿಸಿದೆ.
ಉಲ್ಲೇಖಗಳು
ಇದನ್ನೂ ನೋಡಿ

*ಭಾರತದಲ್ಲಿ ಬ್ಯಾಂಕಿಂಗ್ ವ್ಯವಸ್ಥೆ
* ಭಾರತದ ಬ್ಯಾಂಕುಗಳ ಪಟ್ಟಿ


ವರ್ಗ:ಭಾರತದ ಬ್ಯಾಂಕ್‌ಗಳು
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ಪಂಜಾಬ್ ನ್ಯಾಷನಲ್ ಬ್ಯಾಂಕ್

ಪಂಜಾಬ್ ನ್ಯಾಷನಲ್ ಬ್ಯಾಂಕ್


ಸಾರ್ವಜನಿಕ ಕ್ಷೇತ್ರದ ಮ್ನೋರನೆ ಸ್ಥಾನದಲ್ಲಿರುವ ಪಂಜಾಬ್ ನ್ಯಾಶನಲ್ ಬ್ಯಾಂಕ್, ದೇಶದ ಎರಡನೇ ಅತಿದೊಡ್ಡ ಬ್ಯಾಂಕ್ ಪಂಜಾಬ್.

ಜುಲೈ ೧೯೬೯ರಲ್ಲಿ ಭಾರತ ಸರ್ಕಾರ ಇದನ್ನು ರಾಷ್ಟ್ರೀಕೃತ ಬ್ಯಾಂಕ್ ಎಂದು ಘೋಷಿಸಿ 'ರಿಸರ್ವ್ ಬ್ಯಾಂಕ್ ಆಫ್ ಇಂಡಿಯಾ'ದ ಆಧೀನಕ್ಕೆ ಒಳಪಡಿಸಿತು

ಭಾರತದ ಹಳ್ಳಿಹಳ್ಳಿಗಳಲ್ಲಿಯೂ ತನ್ನ ಶಾಖೆಗಳನ್ನು ತೆರೆದಿರುವ ಪಂಜಾಬ್ ನ್ಯಾಷನಲ್ ಬ್ಯಾಂಕ್ ಸುಮಾರು ೪೫೨೫ ಶಾಖೆಗಳನ್ನೂ ಕೂಡ ತೆರೆದಿದೆ.
ಇದನ್ನೂ ನೋಡಿ

# ಭಾರತದ ಬ್ಯಾಂಕುಗಳ ಪಟ್ಟಿ
# ಪಂಜಾಬ್ ನ್ಯಾಷನಲ್ ಬ್ಯಾಂಕ್ ಹಗರಣ

ವರ್ಗ:ಭಾರತದ ಬ್ಯಾಂಕ್‌ಗಳು
ಚಾರ್ಮಾಡಿ ಘಾಟಿ

thumb|right|ಚಾರ್ಮಾಡಿ ಘಟ್ಟದ ಕಣಿವೆ ನೋಟ
thumb|right|ಚಾರ್ಮಾಡಿ ಘಟ್ಟದಲ್ಲಿ ಒಂದು ಬೆಟ್ಟ

ಚಾರ್ಮಾಡಿ ಘಾಟಿ / ಘಟ್ಟ ದಕ್ಷಿಣ ಕನ್ನಡ ಜಿಲ್ಲೆ ಮತ್ತು ಚಿಕ್ಕಮಗಳೂರು ಜಿಲ್ಲೆಗಳ ಗಡಿಯಲ್ಲಿ ಹೊಂದುಕೊಂಡಿದ್ದು ಪಶ್ಚಿಮ ಘಟ್ಟಗಳ ಸಾಲಿನಲ್ಲಿ ಬರುತ್ತವೆ. ಚಾರ್ಮಾಡಿ ಘಟ್ಟಗಳ ಕೆಳಭಾಗದಲ್ಲಿ ದಕ್ಷಿಣ ಕನ್ನಡ ಜಿಲ್ಲೆಯ ಬೆಳ್ತಂಗಡಿ ತಾಲೂಕಿಗೆ ಸೇರಿರುವ ಚಾರ್ಮಾಡಿ ಎಂಬ ಗ್ರಾಮವಿದೆ. ಅದರಿಂದಾಗಿ ಈ ಘಟ್ಟಗಳಿಗೆ ಈ ಹೆಸರು ಬಂದಿದೆ. ದಕ್ಷಿಣ ಕನ್ನಡ ಜಿಲ್ಲೆ ಮತ್ತು ಚಿಕ್ಕಮಗಳೂರು ಜಿಲ್ಲೆಗಳನ್ನು ಬೆಸೆಯುವ ಮುಖ್ಯ ರಸ್ತೆಯೊಂದು ಚಾರ್ಮಾಡಿ ಘಟ್ಟದಲ್ಲಿ ಹಾದು ಹೋಗಿದೆ. ಇಲ್ಲಿ ಎತ್ತರವಾದ ಬೆಟ್ಟ-ಗುಡ್ದ, ಆಳವಾದ ಕಣಿವೆ-ಪ್ರಪಾತ, ದಟ್ಟ ಕಾಡು, ಅಸಂಖ್ಯಾತ ಜಲಪಾತಗಳು, ವನ್ಯಮೃಗಗಳು, ಹತ್ತಾರು ಝರಿ-ತೊರೆ, ಶೋಲ ಕಾಡು,ಅಪರೂಪವಾದ ಹುಲ್ಲುಗಾವಲುಗಳನ್ನು ಕಾಣಬಹುದು. ಚಿಕ್ಕಮಗಳೂರು ಜಿಲ್ಲೆಯ ಮೂಡಿಗೆರೆ ತಾಲೂಕಿನ ಕೊಟ್ಟಿಗೆಹಾರ ಎಂಬ ಗ್ರಾಮದಿಂದ ಪ್ರಾರಂಭವಾಗುವ ಈ ಘಟ್ಟಗಳು ಚಾರ್ಮಾಡಿ ಗ್ರಾಮದ ಬಳಿ ಕೊನೆಗೊಳ್ಳುತ್ತವೆ.

ಈ ಘಟ್ಟಗಳಲ್ಲಿ ಬರುವ ಪ್ರಮುಖ ಬೆಟ್ಟಗಳೆಂದರೆ ಅಮೇಧಿಕಲ್ಲು ಬೆಟ್ಟ, ಬಾಳೆಕಲ್ಲು ಬೆಟ್ಟ, ಕೊಡೆಕಲ್ಲು ಬೆಟ್ಟ, ಜೇನುಕಲ್ಲು ಬೆಟ್ಟ, ಎತ್ತಿನ ಭುಜ ಬೆಟ್ಟ, ದೀಪದಕಲ್ಲು ಬೆಟ್ಟ, ಶಿಶಿಲ ಬೆಟ್ಟ ಮುಂತಾದುವು. ಇಲ್ಲಿರುವ ಜಲಪಾತಗಳೆಂದರೆ ಅಲೇಖಾನ್ ಜಲಪಾತ, ಜೇನುಕಲ್ಲು ಜಲಪಾತ, ಕಲ್ಲರ್ಬಿ ಜಲಪಾತ, ಹಕ್ಕಿಕಲ್ಲು ಜಲಪಾತ, ಬಂಡಾಜೆ ಜಲಪಾತ, ಆನಡ್ಕ ಜಲಪಾತ ಮುಂತಾದುವು.

ಕೊಟ್ಟಿಗೆಹಾರದಿಂದ ಸ್ವಲ್ಪ ದೂರದಲ್ಲಿ ಒಂದು ಸಣ್ಣ ಗುಡ್ಡದ ಮೇಲೆ ಮಲಯ ಮಾರುತ ಎಂಬ ಅತಿಥಿ ಗೃಹವನ್ನು ಅರಣ್ಯ ಇಲಾಖೆಯವರು ನಿರ್ಮಿಸಿದ್ದಾರೆ. ಇದನ್ನು ದಂತ ಚೋರ, ನರ ಹಂತಕ ವೀರಪ್ಪನ್ ವಿರುದ್ದದ ಕಾರ್ಯಾಚರಣೆಯಲ್ಲಿ ತಮ್ಮ ಪ್ರಾಣವನ್ನು ತೊರೆದ ಅರಣ್ಯ ಇಲಾಖೆಯ ಅಧಿಕಾರಿ ದಿವಂಗತ ಶ್ರೀನಿವಾಸ ಅವರ ನೆನಪಿಗಾಗಿ ನಿರ್ಮಿಸಲಾಗಿದೆ. ಈ ಅತಿಥಿ ಗೃಹದಿಂದ ಚಾರ್ಮಾಡಿ ಘಟ್ಟದ ಸಂಪೂರ್ಣ ಚಿತ್ರಣ ನೋಡಬಹುದು.

'
External links

*Charmadi Ghat

ವರ್ಗ:ಪ್ರವಾಸೋದ್ಯಮ
ವರ್ಗ:ಚಿಕ್ಕಮಗಳೂರು ಜಿಲ್ಲೆ
ವರ್ಗ:ದಕ್ಷಿಣ ಕನ್ನಡ ಜಿಲ್ಲೆ
ವರ್ಗ:ಕರ್ನಾಟಕದ ಪ್ರವಾಸಿ ತಾಣಗಳು
ಯುನೈಟೆಡ್ ಬ್ಯಾಂಕ್ ಆಫ್ ಇಂಡಿಯಾ

thumb

ಯುನೈಟೆಡ್ ಬ್ಯಾಂಕ್ ಆಫ್ ಇಂಡಿಯಾ (ಯುಬಿಐ) ಕೋಲ್ಕಟಾದಲ್ಲಿ ಕೇಂದ್ರ ಕಛೇರಿಯನ್ನು ಹೊಂದಿರುವ ಒಂದು ಭಾರತೀಯ ಸರ್ಕಾರಿ ಸ್ವಾಮ್ಯದ ಹಣಕಾಸು ಸೇವೆಗಳ ಕಂಪನಿ. ಪ್ರಸ್ತುತ ಈ ಬ್ಯಾಂಕ್, ಕೋಲ್ಕಟಾದಲ್ಲಿನ ಕೇಂದ್ರ ಕಛೇರಿ, ೩೫ ಪ್ರಾದೇಶಿಕ ಕಚೇರಿಗಳು ಮತ್ತು ಭಾರತದಾದ್ಯಂತ ಹರಡಿರುವ ೨೦೦೧ ಶಾಖೆಗಳನ್ನು ಒಳಗೊಂಡಿರುವ ಮೂರು ಶ್ರೇಣಿಯ ಸಾಂಸ್ಥಿಕ ಸಿದ್ಧತೆಯನ್ನು ಹೊಂದಿದೆ. ಆದರೆ, ಅದರ ಪ್ರಮುಖ ಉಪಸ್ಥಿತಿ ಪೂರ್ವ ಭಾರತದಲ್ಲಿದೆ. ೧೯೫೦ರಲ್ಲಿ ನಾಲ್ಕು ಬೆಂಗಾಲಿ ಬ್ಯಾಂಕುಗಳನ್ನು ಒಗ್ಗೂಡಿಸಿ ಯುನೈಟೆಡ್ ಬ್ಯಾಂಕ್ ಆಫ್ ಇಂಡಿಯಾ ಎಂದು ನಾಮಕರಣ ಮಾಡಲಾಯಿತು.
ಇದನ್ನೂ ನೋಡಿ

* ಭಾರತದ ಬ್ಯಾಂಕುಗಳ ಪಟ್ಟಿ

ವರ್ಗ:ಭಾರತದ ಬ್ಯಾಂಕ್‌ಗಳು
ಯಾಕೊ ಬ್ಯಾಂಕ್ ಉಗಾಂಡಾ ಲಿಮಿಟೆಡ್

ಯಾಕೊ ಬ್ಯಾಂಕ್ ಉಗಾಂಡಾ ಲಿಮಿಟೆಡ್, ಯಾಕೋ ಬ್ಯಾಂಕ್ ಉಗಾಂಡಾದ ಶ್ರೇಣಿ ೨ ಸಾಲ ಸಂಸ್ಥೆಯಾಗಿದ್ದು ಇದು ಕೇಂದ್ರ ಬ್ಯಾಂಕ್ ಮತ್ತು ರಾಷ್ಟ್ರೀಯ ಬ್ಯಾಂಕಿಂಗ್ ನಿಯಂತ್ರಕವಾದ ಬ್ಯಾಂಕ್ ಆಫ್ ಉಗಾಂಡಾದಿಂದ ಪರವಾನಗಿ ಪಡೆದಿದೆ.
ಸ್ಥಾನ

ಯಾಕೊ ಬ್ಯಾಂಕಿನ ಪ್ರಧಾನ ಕಚೇರಿ ಮತ್ತು ಮುಖ್ಯ ಶಾಖೆಯು ಫಾರೆಸ್ಟ್ ಮಾಲ್, ಲುಗೊಗೊ ಬೈಪಾಸ್ ರಸ್ತೆ, ಕಂಪಾಲಾದಲ್ಲಿದೆ. ಇದು ನಗರದ ಕೇಂದ್ರ ವ್ಯಾಪಾರ ಜಿಲ್ಲೆಯ ಪೂರ್ವಕ್ಕೆ ಸುಮಾರು ೫ ಕಿಲೋಮೀಟರ್ (೩ ಮೈಲಿ) ದೂರದಲ್ಲಿದೆ.
ಅವಲೋಕನ

ಬ್ಯಾಂಕ್ ದೇಶದ ಸಣ್ಣ ಸಾಲ ಸಂಸ್ಥೆಗಳಲ್ಲಿ ಒಂದಾಗಿದೆ. ೨೦೨೧ರ ಡಿಸೆಂಬರ್ ೩೧ರ ಹೊತ್ತಿಗೆ ಬ್ಯಾಂಕ್‌ನ ವೆಚ್ಚ-ಲಾಭದ ಅನುಪಾತ ಶೇಕಡಾ ೧೬.೭೬ ರಷ್ಟಿತ್ತು. ಆ ಸಮಯದಲ್ಲಿ ದೇಶದ ಎಲ್ಲಾ ಪರವಾನಗಿ ಪಡೆದ ಹಣಕಾಸು ಸಂಸ್ಥೆಗಳು ಕನಿಷ್ಠ ೧೦.೭೧ ಪ್ರತಿಶತದಿಂದ ಗರಿಷ್ಠ ೨೩.೩೫ ಪ್ರತಿಶತದವರೆಗೆ ಅನುಪಾತವನ್ನು ಹೊಂದಿದ್ದವು.
ಇತಿಹಾಸ

ಯಾಕೋ ಬ್ಯಾಂಕ್ ಅನ್ನು ೨೦೧೦ ರಲ್ಲಿ ಸಂಯೋಜಿಸಲಾಯಿತು. ಇದು ೨೦೧೫ರ ಸೆಪ್ಟೆಂಬರ್‌ನಲ್ಲಿ ಯಾಕೊ ಮೈಕ್ರೋಫೈನಾನ್ಸ್ ಉಗಾಂಡಾ ಲಿಮಿಟೆಡ್ ಹೆಸರಿನಲ್ಲಿ ಠೇವಣಿ ತೆಗೆದುಕೊಳ್ಳುವ ಮೈಕ್ರೋಫೈನಾನ್ಸ್ ಸಂಸ್ಥೆಯಾಗಿ ಸೇವೆಗಳನ್ನು ನೀಡಲು ಪ್ರಾರಂಭಿಸಿತು. ೨೦೨೦ ರಲ್ಲಿ ಸಂಸ್ಥೆಯು ಬ್ಯಾಂಕ್ ಆಫ್ ಉಗಾಂಡಾದಿಂದ ಶ್ರೇಣಿ ೨ ಕ್ರೆಡಿಟ್ ಬ್ಯಾಂಕ್ ಪರವಾನಗಿಯನ್ನು ಪಡೆಯಿತು. ಸಂಸ್ಥೆಯನ್ನು ಯಾಕೊ ಬ್ಯಾಂಕ್ ಉಗಾಂಡಾ ಲಿಮಿಟೆಡ್ ಎಂದು ಮರುನಾಮಕರಣ ಮಾಡಲಾಯಿತು. ಅದರ ಪರವಾನಗಿಯ ಅಡಿಯಲ್ಲಿ ಉಳಿತಾಯ ಖಾತೆಗಳನ್ನು ನೀಡಲು ಅನುಮತಿಸಲಾಗಿದೆ, ಆದರೆ ಅವುಗಳನ್ನು ಪರಿಶೀಲಿಸುವುದಿಲ್ಲ. ಸಂಸ್ಥೆಯಲ್ಲಿ ಉಳಿತಾಯ ಖಾತೆಗಳನ್ನು ಹೊಂದಿರುವ ಅಥವಾ ಇಲ್ಲದ ಗ್ರಾಹಕರಿಗೆ ಮೇಲಾಧಾರ ಮತ್ತು ಮೇಲಾಧಾರಿತವಲ್ಲದ ಸಾಲಗಳನ್ನು ಮಾಡಲು ಅನುಮತಿಸಲಾಗಿದೆ. ಯಾಕೋ ಬ್ಯಾಂಕ್ ಸಾಲ ಸಂಸ್ಥೆಯಾಗಿರುವುದರಿಂದ ವಿದೇಶಿ ವಿನಿಮಯದೊಂದಿಗೆ ವ್ಯವಹರಿಸುವುದನ್ನು ನಿಷೇಧಿಸಲಾಗಿದೆ.
ಮಾಲೀಕತ್ವ

ಈ ಸಂಸ್ಥೆಯು ಖಾಸಗಿ ಹೂಡಿಕೆದಾರರ ಒಡೆತನದಲ್ಲಿದೆ.
ಬ್ರಾಂಚ್ ನೆಟ್ ವರ್ಕ್

ಜೂನ್ ೨೦೨೪ ರ ಹೊತ್ತಿಗೆ ಯಾಕೊ ಬ್ಯಾಂಕ್ ಉಗಾಂಡಾ ಲಿಮಿಟೆಡ್ ಈ ಕೆಳಗಿನ ಸ್ಥಳಗಳಲ್ಲಿ ಶಾಖೆಗಳನ್ನು ನಿರ್ವಹಿಸಿತು:

#ಮುಖ್ಯ ಶಾಖೆ: ಫಾರೆಸ್ಟ್ ಮಾಲ್, ಲುಗೊಗೊ ಬೈಪಾಸ್ ರಸ್ತೆ, ಕಂಪಾಲಾ
#ಪಾರ್ಲಿಮೆಂಟ್ ಅವೆನ್ಯೂ ಶಾಖೆ: ಪಾರ್ಲಿಮೆಂಟ್ ಅವೆನ್ಯೂ, ಕಂಪಾಲಾ
#ಜಿಂಜಾ ಶಾಖೆ: ಮೇನ್ ಸ್ಟ್ರೀಟ್, ಜಿಂಜಾ.
ಇತರ ಪರಿಗಣನೆಗಳು

೨೦೨೧ ರಲ್ಲಿ ಯಾಕೊ ಬ್ಯಾಂಕ್ ಉಗಾಂಡಾ ಗ್ರೀನ್ ಎಂಟರ್ಪ್ರೈಸ್ ಫೈನಾನ್ಸ್ ಆಕ್ಸಿಲರೇಟರ್ (ಯುಜಿಇಎಫ್ಎ) ನೊಂದಿಗೆ ಪಾಲುದಾರಿಕೆ ಹೊಂದಿದ್ದು, ನಂತರದ ಎರಡು ವರ್ಷಗಳಲ್ಲಿ ಹಸಿರು ಆರ್ಥಿಕತೆಯಲ್ಲಿ ತೊಡಗಿರುವ ೨೦೦ ಕ್ಕೂ ಹೆಚ್ಚು ಯುಜಿಇಎಫ್ಎ ತರಬೇತಿ ಪಡೆದ ವ್ಯವಹಾರಗಳಿಗೆ ೬.೧ ಮಿಲಿಯನ್ ಯುಎಸ್ ಡಾಲರ್ ಧನಸಹಾಯದ ಪೈಪ್‌ಲೈನ್ಛ್ನಲ್ಲಿ ಭಾಗವಹಿಸಿತು. ಯಾಕೊ ಬ್ಯಾಂಕ್ ಭಾಗವಹಿಸುವ ಉಗಾಂಡಾದ ಹಣಕಾಸು ಸಂಸ್ಥೆಗಳಲ್ಲಿ ಒಂದಾಗಿದೆ. ಯುಜಿಇಎಫ್ಎ ಸಂಪೂರ್ಣವಾಗಿ ಯುರೋಪಿಯನ್ ಒಕ್ಕೂಟದಿಂದ ಧನಸಹಾಯ ಪಡೆಯುತ್ತದೆ.
ಉಲ್ಲೇಖಗಳು

ವರ್ಗ:ಬ್ಯಾಂಕುಗಳು
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ಎಟಿಎಂ

200px|thumb |ಎಟಿಎಂ(ಆಟೋಮೇಟೆಡ್ ಟೆಲ್ಲರ್ ಮೆಷಿನ್)ಟೆಲ್ಲರ್ ಮೆಷಿನ್) An NCR Personas 75-Series interior, multi-function ATM in the USA.
ಎಟಿಎಂ (ಆಟೋಮೇಟಡ್ ಟೆಲ್ಲರ್ ಮೆಷಿನ್ ಅಥವಾ ಸ್ವಯಂಚಾಲಿತ ಟೆಲ್ಲರ್ ಮಷಿನ್) ಒಂದು ಸ್ವಯಂಚಾಲಿತ ಬ್ಯಾಂಕಿಂಗ್ ಯಂತ್ರ (ಕೆನಡಿಯನ್ ಇಂಗ್ಲೀಷ್) ಎಂದು ಕರೆಯಲಾಗುತ್ತದೆ, ಗೋಡೆಯ (ಬ್ರಿಟಿಷ್) ಆಡುಭಾಷೆಯಲ್ಲಿ ರಂಧ್ರ ನಗದು ಯಂತ್ರ ಮಾನವ ಕ್ಯಾಷಿಯರ್, ಗುಮಾಸ್ತ ಅಥವಾ ಬ್ಯಾಂಕ್ ಟೆಲ್ಲರ್ ಅಗತ್ಯವಿಲ್ಲದೇ ಒಂದು ಹಣಕಾಸು ಸಂಸ್ಥೆ ಗ್ರಾಹಕರಿಗೆ ಹಣಕಾಸಿನ ವ್ಯವಹಾರಗಳನ್ನು, ವಿಶೇಷವಾಗಿ ನಗದು ವಾಪಸಾತಿ ಮಾಡಲು ಶಕ್ತಗೊಳಿಸುವ ಎಲೆಕ್ಟ್ರಾನಿಕ್ ದೂರಸಂಪರ್ಕ ಸಾಧನ.
ಎಟಿಎಂ ಇಂಡಸ್ಟ್ರಿ ಅಸೋಸಿಯೇಷನ್ ಪ್ರಕಾರ ವಿಶ್ವದಾದ್ಯಂತ ಸ್ಥಾಪಿಸಲಾಗಿದೆ 3 ದಶಲಕ್ಷ ಎಟಿಎಂ ಈಗ ನಿಕಟ ಇವೆ.
ಅತ್ಯಂತ ಆಧುನಿಕ ಎಟಿಎಂ ಗ್ರಾಹಕನು ಒಂದು ಮುಕ್ತಾಯ ದಿನಾಂಕ ಒಂದು ಮ್ಯಾಗ್ನೆಟಿಕ್ ಸ್ಟ್ರೈಪ್ ಅಥವಾ ಒಂದು ಅನನ್ಯ ಕಾರ್ಡ್ ಸಂಖ್ಯೆ ಮತ್ತು ಕೆಲವು ಭದ್ರತಾ ಮಾಹಿತಿ ಒಳಗೊಂಡಿರುವ ಒಂದು ಚಿಪ್ನ್ನು ಪ್ಲಾಸ್ಟಿಕ್ ಸ್ಮಾರ್ಟ್ ಕಾರ್ಡ್ ಒಂದು ಪ್ಲಾಸ್ಟಿಕ್ ಎಟಿಎಂ ಕಾರ್ಡ್ ಸೇರಿಸುವ ಗುರುತಿಸಲ್ಪಡುತ್ತದೆ. ದೃಢೀಕರಣ ಒಂದು ಖಾಸಗಿ ಗುರುತು ಸಂಖ್ಯೆ ಪ್ರವೇಶಿಸುವ ಗ್ರಾಹಕ ನೀಡುತ್ತಿದೆ.
ಎಟಿಎಂ ಬಳಸಿ ಗ್ರಾಹಕರು, ಇಂತಹ ಹಣ ಹಿಂಪಡೆಯುವಿಕೆ ವ್ಯವಹಾರ ತಯಾರಿಸುತ್ತಾರೆ ಬ್ಯಾಲೆನ್ಸ್, ಅಥವಾ ಕ್ರೆಡಿಟ್ ಮೊಬೈಲ್ ಫೋನ್ ಪರಿಶೀಲಿಸಿ ಸಲುವಾಗಿ ತಮ್ಮ ಬ್ಯಾಂಕ್ ಠೇವಣಿ ಅಥವಾ ಕ್ರೆಡಿಟ್ ಖಾತೆಗಳನ್ನು ಪ್ರವೇಶಿಸಬಹುದು. ಕರೆನ್ಸಿ ಎಟಿಎಂ ಹಿಂದೆತೆಗಿಯುವ ವೇಳೆ ಬ್ಯಾಂಕ್ ಖಾತೆ ಅಧಿಕೃತ ವಿನಿಮಯ ದರದಲ್ಲಿ ಪರಿವರ್ತನೆಯಾಗುತ್ತದೆ ಹಣ ಹೆಸರಿಸಲ್ಪಡುತ್ತದೆ. ಹೀಗಾಗಿ ಎಟಿಎಂ ಸಾಮಾನ್ಯವಾಗಿ ವಿದೇಶಿ ಪ್ರಯಾಣಿಕರು ಸಾಧ್ಯವಿರುವ ವಿನಿಮಯ ದರಗಳು ಒದಗಿಸಲು ಮತ್ತು ವ್ಯಾಪಕವಾಗಿ ಈ ಹಲವಾರು ಉದ್ದೇಶಕ್ಕಾಗಿ ಬಳಸಲಾಗುತ್ತದೆ.
ಎಟಿಎಂ ಕಾರ್ಡ್‌ಗಳು

ಎಟಿಎಂ ಯಂತ್ರ :
1967: ಜಗತ್ತಿನ ಪ್ರಪ್ರಥಮ ಎಟಿಎಂ (ಆಟೋಮ್ಯಾಟಿಕ್ ಟೆಲ್ಲರ್ ಮೆಷಿನ್) ಲಂಡನ್ನಿನ ಎನ್ ಫೀಲ್ಡಿನಲ್ಲಿ ಸ್ಥಾಪನೆಗೊಂಡಿತು. ಬ್ಯಾಂಕ್ ಗ್ರಾಹಕರಿಗೆ ಯಾವುದೇ ಸಮಯದಲ್ಲಿ ಮಾನವ ನೆರವು ಇಲ್ಲದೆಯೇ ಹಣ ಹಿಂತೆಗೆದುಕೊಳ್ಳಲು, ಬ್ಯಾಲೆನ್ಸ್ ನೋಡಿಕೊಳ್ಳಲು ಈ ಎಲೆಕ್ಟ್ರಾನಿಕ್ ಯಂತ್ರ ಅವಕಾಶ ಕಲ್ಪಿಸುತ್ತದೆ.

ಕರ್ನಾಟಕ ಬ್ಯಾಂಕ್, ಸ್ಟೇಟ್ ಬ್ಯಾಂಕ್ ಆಪ್ ಮೈಸೂರು, ಕೆನರಾ ಬ್ಯಾಂಕ್ ಮುಂತಾದ ಬ್ಯಾಂಕುಗಳಲ್ಲಿ ಕನ್ನಡ ಭಾಷೆಯ ಎಟಿಎಂ ಸೌಲಭ್ಯವಿದೆ.
ಎಟಿಎಂ ಡೈಮೆನ್ಶನ್

ಎಟಿಎಂ ಕಾರ್ಡ್ ಗಾತ್ರವು ಟೆಂಪ್ಲೇಟ್:'ಪರಿವರ್ತಿಸಿ' ಆಗಿದೆ,೨.೮೮-೩.೪೮ ಮಿಮೀ ತ್ರಿಜ್ಯವಿದೆ.ಈ ಕಾರ್ಡ್ ಬೇರೆ ಕಾರ್ಡ್ ಗಳ ಗಾತ್ರವೆ ಇದೆ.ಉದಾಹರಣೆಗೆ ಕ್ರೆಡಿಟ್ ಕಾರ್ಡ್, ಡೆಬಿಟ್ ಕಾರ್ಡ್ ಮತ್ತು ಇತರ ಕಾರ್ಡ್.ಇವುಗಳಿಗೆ ಒಂದು ಎಂಬೋಸ್ಡ್ ಬ್ಯಾಂಕ್ ಕಾರ್ಡ್ ಸಂಖ್ಯೆಯು ಇದೆ.
ಉಪಯೋಗಗಳು

# ವಾಡಿಕೆಯ ಬಿಲ್ಲುಗಳನ್ನು, ಶುಲ್ಕ, ಮತ್ತು ತೆರಿಗೆ (ಉಪಯುಕ್ತತೆಗಳನ್ನು, ಫೋನ್ ಬಿಲ್ಲುಗಳನ್ನು, ಸಾಮಾಜಿಕ ಭದ್ರತೆ, ಕಾನೂನು ಶುಲ್ಕ, ತೆರಿಗೆ, ಇತ್ಯಾದಿ) ಪಾವತಿ
# ಬ್ಯಾಂಕ್ ಹೇಳಿಕೆಗಳು ಮುದ್ರಣ
# ಪಾಸ್ ಬುಕ್ ನವೀಕರಿಸಲಾಗುತ್ತಿದೆ
# ನಗದು ಮುಂಗಡಗಳು
# ಚೆಕ್ ಸಂಸ್ಕರಣ ಘಟಕ
# ಖಾತೆಗಳ ನಡುವೆ ಹಣ ವರ್ಗಾಯಿಸುವಿಕೆ
# ಠೇವಣಿ ಕರೆನ್ಸಿ ಗುರುತಿಸುವಿಕೆ, ಸ್ವೀಕಾರ, ಮತ್ತು ಮರುಬಳಕೆ
ಉಲ್ಲೇಖಗಳು

ವರ್ಗ:ಅರ್ಥಶಾಸ್ತ್ರ